Este 10 de Marzo, a CIG mobilizarase pola recuperación dos nosos dereitos, contra a precariedade e a pobreza\nA CIG convoca manifestacións en Ferrol e Vigo co gallo do Día da Clase Obreira Galega\nO próximo 10 de Marzo, Día da Clase Obreira Galega, a CIG mobilizarase pola recuperación dos nosos dereitos laborais e sociais e contra a precariedade e a pobreza. Nesta data reivindicativa, a central sindical chama a participar nas manifestacións que ten convocadas en Ferrol e Vigo para combater e derrotar todas as contrarreformas que nos impuxeron e para esixir emprego, salarios e unhas pensións dignas.\nMobilizacións do 10 de Marzo, Día da Clase Obreira Galega\n- Ferrol, ás 12:00 horas manifestación dende o local do sindicato (Avenida do Esteiro) até o monumento ao 10 de Marzo, onde se realizará a tradicional ofrenda floral.\n- Vigo, ás 12:00 horas manifestación dende o cruce da Dobrada.\nMedra a precariedade e a pobreza laboral\nMiles de mulleres participan nos paros laborais e nas mobilizacións convocadas pola CIG este 8 de Marzo\n"As galegas estamos situando Galiza no mapa mundial do Paro Internacional de Mulleres"\nMulleres traballadoras da administración, da sanidade, do ensino, do comercio, da industria, dos centros de chamadas, do téxtil, do mar, das conserveiras,... mais tamén as xubiladas, as estudantes, as desempregadas, as mulleres que traballan arreo pero non teñen unha remuneración; miles de galegas están a secundar os paros laborais e as mobilizacións convocadas pola CIG neste 8 de Marzo ao longo de todo o país, demostrando que se as mulleres paran, o mundo para.\nMobilizacións da provincia de Pontevedra\n"As galegas estamos demostrando a nosa capacidade de mobilización, a través da que somos quen de situar Galiza no mapa mundial do Paro Internacional de Mulleres e participar activamente nunha xornada histórica, revolucionaria, que marca un punto de inflexión na conmemoración do 8 de Marzo e en como temos que concibir a celebración desta data".\nXubilados/as e pensionistas da CIG sairán ás rúas o 27 de febreiro “por unhas pensións públicas dignas”\nCreated: 26 Febreiro 2018\nConvocan mobilizacións en A Coruña, Lugo, Ourense, Pontevedra, Vigo, Ferrol, Compostela e Vilagarcía\nO colectivo de xubilados/as e pensionistas da CIG convoca para o vindeiro martes, día 27 de febreiro, concentracións en Vigo, Lugo, Compostela, A Coruña, Pontevedra, Ferrol, Vilagarcía, A Estrada e Ourense en defensa do sistema público de pensións, en demanda de que se garanta o seu poder adquisitivo e para exixir que as mínimas sexan iguais ao Salario Mínimo Interprofesional.\nVIGO: 18:00 h na Dobrada\nLUGO: 19:00 h na Praza maior\nPONTEVEDRA: 11:30 H NA Praza da Peregrina\nVILAGARCÍA: 11:30 h na Rúa Castela (edificio sindical)\nFERROL: 12:00 h (edif Xunta)\nA CORUÑA: 11:30 h no Obelisco\nOURENSE: 11:30 h n C. Municipal Anxel Valente (antigo Banco de España)\nCOMPOSTELA: 11:00 h na Praza do Toural\nA ESTRADA: 11:30 h na Praza do Mercado\nCarlos e Serafin, indulto xa!\nCreated: 21 Febreiro 2018\nManifestación, xoves 22 de febreiro, ás 18:30 desde Vía Norte (Vigo)\nDiante da continuada negativa do Partido Popular a indultar dous traballadores inocentes, temos que redobrar esforzos para exixir que se faga xustiza. Véñense de cumprir catro anos de espera por un indulto reclamado por un clamor unánime a nivel social e institucional, e que pode evitar que os compañeiros Carlos e Serafín ingresen en prisión por causa de participar dunha folga.\nCon tal fin está convocada para este xoves 22 unha grande manifestación en Vigo para reclamar o indulto para os compañeiros Carlos Rivas e Serafín Rodríguez. Ás 18:30h desde Vía Norte. Acompáñase cartel.\nPorque Carlos e Serafín somos todos, somos todas. Porque defender a clase traballadora non poder ser delito. INDULTO XA!\nContinúa a folga no sector de xustiza ao pechar sen acordo a xuntanza celebrada o luns 12/02/2018\nCreated: 13 Febreiro 2018\nOs sindicatos convocantes manteñen as mobilizacións previstas para os vindeiros días\nA xuntanza celebrada este luns 12 entre o comité de folga de xustiza e os directores e subdirectores de Función Pública e Xustiza rematou sen acordo. Continúa así a folga indefinida e mantéñense as mobilizacións convocadas para os vindeiros días, nomeadamente as manifestacións que están previstas para o vindeiro xoves nas distintas cidades galegas, e as asembleas nas que o comité de folga explicará en que consistiu a xuntanza.\nSegundo explica o representante da CIG no comité de folga, os representantes da administración preferían centrar na cuestión económica o debate e ofreceron unha suba duns 15 euros por corpo respecto da proposta que presentaran con anterioridade. Deste xeito agora a proposta da Xunta sería dun incremento de 90€ para Xestión; de 76€ para tramitación e de 68€ para auxilio.\nAdemais reducirían as tres anualidades a dúas aplicando o 50% dese incremento para 2019 e o 50% restante para 2020, unha diferenza tamén respecto da proposta anterior xa que do outro xeito a suba completaríase en 2021.\nFronte a isto, a proposta sindical foi de incrementos de 100€ para 2018, que aceptarían que se atrasaran até marzo, cando a administración conta con que estean aprobados os orzamentos xerais do Estado, desaparecendo así a restrición de incremento retributivo para 2018.\nO resto das subas serían de 75€ para 2019 e de 50€ para 2020, acadando un incremento total de 225 euros.\nNegociación global, non só económica\nCon todo, para as/os representantes do comité de folga os temas a abordar terían que ir máis alá da cuestión económica, temas que foron presentado punto por punto, limando asperezas na cuestión das amortizacións das 106 prazas previstas e no tema das 36 prazas de consolidación, posteriormente abordouse a cuestión as amortizacións e finalmente chegouse ao das baixas por incapacidade temporal. Un punto no que “a negativa da administración foi rotunda”, afirma o representante da CIG que explica que “consideraron que a distancia aínda era moita”.\nCon todo, os representantes de Función Pública e Xustiza da Xunta de Galiza comprometéronse a volver convocar unha nova xuntanza esta mesma semana para seguir avanzando na negociación, polo que se manteñen as mobilizacións previstas, incluídas as manifestacións que previsibelmente se celebrarán o xoves ás 12:00 horas en todas as cidades galegas. Ademais entre este martes e o mércores, onde non sexa festivo, están convocadas asembleas para expor a todo o persoal do sector o falado na xuntanza.\nEste 17 de Maio deamos “un paso adiante e outro adiante” na defensa da nosa lingua\nCreated: 12 Mai 2014\nO vindeiro sábado, 17 de Maio, a Plataforma Queremos Galego, da que a CIG forma parte, fai un chamamento a multiplicar por oito a defensa da nosa lingua, participando nalgunha das mobilizacións expansivas que se van realizar nas sete cidade e en Foz, baixo o lema “Un paso adiante, e outro ADIANTE, Galiza! Defendamos o noso idioma”.\nOs actos desenvolveranse ás 12:00 horas nos seguintes lugares:\n- A Coruña: A carón do Teatro Rosalía de Castro (confluencia das rúas Real e Rego de Auga)\n- Ferrol: Praza de Armas.\n- Santiago: Porta Faxeira.\n- Vigo: Manifestación con saída de Vía Norte.\n- Ourense: Alameda (diante da estatua de Eduardo Blanco Amor).\n- Lugo: Xardíns de San Roque (diante da estatua de Xoán Montes).\n- Foz: Praza do Conde de Fontao.\nConcentracións na Coruña, Vigo, Ourense, Compostela e Ferrol contra o terrorismo machista\nCreated: 02 Mai 2014\nO venres, 2 de maio, ás 20 horas, na Coruña, Ourense, Ferrol, Vigo e Compostela\nCinco galegas mortas en apenas catro meses. Dúas delas en menos dunha semana. A última asasinada na madrugada deste mércores na Coruña. Non podemos ficar impasíbeis ante esta situación, por iso, a CIG fai un chamamento a participar activamente nos actos convocados para amosar a repulsa ante o terrorismo machista.\nParticipa nas concentracións convocadas polo movemento feminista contra a violencia de xénero\nA CIG fai un chamamento a toda a sociedade galega a participar nas concentracións en rexeitamento á violencia machista, convocadas polo movemento feminista tras do asasinato este xoves de María Elena Rodríguez Quiroga, en Foz.\nDende a CIG manifestamos o rexeitamento a todas as estruturas e valores patriarcais que perpetúan e consolidan na sociedade esta violencia sexista, instamos aos poderes públicos a combatela de xeito prioritario e integral, recuperando o seu carácter prioritario, dotando de orzamentos suficientes as políticas de igualdade, xunto con programas de prevención e actuación. Comezando tamén por unha política educativa desde idades temperás que permita erradicar comportamentos discriminatorios, de xeito que sexamos quen de acadar unha Sociedade libre de violencia.\nPor todo isto, a CIG chama a manifestarse coa cidadanía e non xunto cos políticos responsábeis deste tipo de recortes que provocan a marcha atrás que esta Sociedade está a sofrer con respecto aos dereitos das mulleres. Chamamos a manifestarse tamén por outro tipo de dereitos fundamentais das mulleres, que é o dereito ao aborto, cercenado e vilipendiado polos mesmos que se van facer a foto hoxe en San Caetano e nas delegacións provinciais da Xunta de Galiza.\nAs concentracións que hoxe se van desenvolver no noso país (en Vigo e Ferrol xa se celebraron o pasado sábado) son:\nA CIG solicita a retirada do Código Ético e reclama ao PP un comportamento exemplarizante cos seus cargos imputados\nAnte a insistencia da Xunta solicitando das organizacións sindicais que remitan as posíbeis alegacións, a CIG reitera o absoluto rexeitamento ao “Código ético institucional” promovido polo Goberno galego e demanda do PP que aplique este mesmo baremo aos seus cargos políticos implicados/as en casos de corrupción; cargos aos/ás que até o momento non esixiu responsabilidades. A CIG solicita, unha vez máis, a retirada inmediata deste borrador.\nMobilízate coa CIG este Primeiro de Maio “contra a explotación e a pobreza”\nOnce manifestacións percorrerán, neste Primeiro de Maio, cidades e vilas de Galiza baixo o lema “Contra a explotación e a pobreza. Fagámoslle fronte á Unión Europea. Organización, loita e soberanía”. Con elas a CIG quere denunciar a situación de pobreza, precariedade e desemprego que afecta a miles de galegas e galegos. Unha situación que está a provocar a masiva emigración da nosa mocidade e que empeora por mor das políticas promovidas pola UE e aplicadas pola Xunta de Galiza e o Goberno español. Por iso fai un chamamento a organizarse contra o sistema capitalista e reclamar outro modelo máis xusto, solidario e democrático\nNa Galiza preto de medio millón de persoas están baixo o umbral de pobreza, e desta cifra, case cen mil son menores de 18 anos, segundo Cáritas. Cada mes máis de 150 familias perden a vivenda.\nPáxina 2 de 13


Revisión como estaba o 10 de xuño de 2012 ás 12:41 (editar)\nOs '''''Mastigophora''''', '''mastigóforos''' ou '''flaxelados''' (do grego ''mastix'', látego, e ''phorein'', levar) son un grupo heteroxéneo de [[protozoo]]s caracterizados pola presenza dun ou máis [[flaxelo]]s longos nalgunha ou en todas as fases do seu ciclo de vida. Non é un grupo [[monofilético]], polo que non é un grupo natural (de parentesco) e non ten xa presenza nas clasificacións modernas, pero aparece nos tratados de hai algúns anos e aínda se segue mencionando nos textos elementais na clasificación dos protozoos. Os flaxelos sérvenlles para a locomoción e para a captura do alimento e poden ser receptores sensoriais.\nMoitos flaxelados levan vida libre e solitaria, algúns son sedentarios e outros forman colonias que comprenden desde poucos ata miles de individuos. Son abondosos nas augas doces e salgadas, onde, xunto coas [[diatomea]]s, constitúen gran parte do alimento dalgúns pequenos animais acuáticos. Certo número de especies habitan no solo. Moitas [[especies]] conteñen [[plasto]]s con pigmentos de cor; os que posúen [[clorofila]] poden [[fotosíntese|fotosintetizar]] e, por pareceren afíns ás algas, clasificábanse a miúdo entre elas. Os [[flaxelado]]sflaxelados de vida libre poden moitas veces enquistarse para evitar as condicións desfavorables.\nOutras moitas especies son parasitas e causan enfermidades importantes, tanto de invertebrados coma de vertebrados, incluíndo ao ser humano (entre elas os [[tripanosoma]]s como ''[[Trypanosoma cruzi]]'' causante da [[enfermidade de Chagas]], ou ''Trypanosoma brucei'', causante da [[enfermidade do sono]]).\nTraído desde "https://gl.wikipedia.org/wiki/Especial:MobileDiff/2429131"


O PROGRAMA INTEGRADO TERRAS DE IRIA VI IMPULSARÁ A EMPREGABILIDADE DE 100 PERSOAS DESEMPREGADAS NOS CONCELLOS DE DODRO, PADRÓN E ROIS\nO director xeral de Orientación e Promoción Laboral, Pablo Casal, asistiu hoxe en Padrón á presentación do programa integrado de emprego Terras de Iria VI que se celebrará nos concellos de Dodro, Padrón e Rois e que impulsará a empregabilidade de 100 persoas que se atopan no paro.\nA celebración desta iniciativa nestes concellos permitiu, nos últimos anos, chegar a 500 persoas cun apoio de 900.000 euros. O programa, de carácter multisectorial, abrangue formación nos sectores do metal, do comercio, do téxtil industrial e da hostalería. Esta formación complementarase con coñecementos básicos de carácter transversal (como novas tecnoloxías e idiomas), ademais de prácticas laborais, prospección de empresas e intermediación laboral, mobilidade laboral e bolsas de asistencia.\nCasal explicou que Galicia está desenvolvendo 46 programas integrados cun investimento de máis de 10,5M€ para 4600 desempregados e desempregadas e o compromiso de acadar unha inserción do 35%. Ademais, insistiu na aposta pola formación que representa unha prioridade para a Xunta, ben para persoas ocupadas ou ben para desempregadas, co obxectivo de crear máis e mellor emprego para toda a Comunidade e de contar cunha Galicia máis preparada, obxectivo ao que se prevé destinar, durante este ano 2020, máis de 260M€. Neste sentido, estes tres concellos recibiron, no que vai de lexislatura, apoios por un total de 1,5M€ para impulsar a contratación de persoas desempregadas, axentes de emprego e desenvolvemento local, persoas en situación ou risco de exclusión social e para o fomento do emprego no rural.


Abertura de caixas de diálogo co código do programa\nNa xanela da caixa de diálogo que creou en LibreOffice BASIC, prema a lapela co nome do módulo á cal está atribuída a caixa de diálogo para saír do editor. O nome da lapela está situado na parte inferior da xanela.\nIntroduza o seguinte código para unha subrutina chamada MostrarDiálogo1. Neste exemplo, o nome da caixa de diálogo creada é «Diálogo1»:\nSen utilizar «LoadDialog» pode activar o código da seguinte forma:\nSe executa este código, ábrese «Dialog1». Para pechar a caixa de diálogo, prema no botón (x) da súa barra de título.\nTitle is: Abertura de caixas de diálogo co código do programa


François Truffaut no show de Truman - Praza Pública\nFrançois Truffaut no show de Truman\nSorprendido, o camiñante atópase con que no cineclub van proxectar The Truman Show, unha das películas máis memorábeis das últimas décadas e tamén todo un éxito comercial. Dirixida polo australiano Peter Weir en 1998, envellece esplendidamente grazas, entre outras virtudes, ao enxeñoso guión, á dirección intelixente e ao labor dos actores, cun Jim Carrey a quen por fin se lle permite demostrar que sabe traballar, e moi ben, sen abusar do histrionismo. A cinta narra a historia de Truman Burbank, que nace e crece, rodeado dunha lexión de actores que finxen levar, xunto a el, unha vida tirada do soño americano, nun enorme estudio de televisión desde onde o show se retransmite en directo. O filme permite toda unha serie de fascinantes lecturas teolóxicas, filosóficas, ideolóxicas, psicanalíticas e mediáticas.\nContra o final da película, cando as sospeitas de Truman poñen en perigo o experimento (e o gran negocio) televisivo, aparece en escena un personaxe estraño, presentado en segundo plano como unha sorte de executivo da cadea de televisión e interpretado por John Pleshette, un actor cun extenso currículo pero non moi coñecido entre nós. O camiñante, concentrado e atento aos detalles do filme, pensa, nun primeiro momento, que non é Pleshette quen actúa, senón François Truffaut. De feito, o camiñante xa se fixou en que na fita hai un cameo protagonizado polo músico Philip Glass. Pero non pode ser: o cineasta francés faleceu en 1984, así que non puido aparecer en The Truman Show.\nErgo, pensa o camiñante, Weir caracterizou a Pleshette como Truffaut. A homenaxe tería sentido, porque tanto Truffaut (en Les Quatre cents coups ou en L’Enfant sauvage) como Weir (en Dead Poets Society) se interesan pola cuestión educativa. Ademais, os finais de Les Quatre cents coups e de The Truman Show transcorren no mar, que buscan tanto Antoine Doinel como Truman. Tampouco resulta demasiado difícil relacionar Fahrenheit 451, outra cinta distópica, precisamente de Truffaut, coa película de Weir. E ambos cineastas están claramente influídos pola filosofía de Michel Foucault, sobre todo pola problemática do control panóptico abordada en Surveiller et punir. Naissance de la prison.\nSerá que Weir quixo facer aparecer a Truffaut na súa película, non mediante un cameo xa imposíbel, senón no personaxe interpretado por un actor moi ben caracterizado? O camiñante intúe que non lle vai resultar doado atopar na literatura unha resposta a esta pregunta. De modo que, sen apoio documental á súa tese, vai ter que tomar unha decisión. E facéndoo descobre a marabilla da arte como acto de apropiación. En realidade, dá igual cal fose a intención de Weir: aí estará Truffaut, se esa é a vontade do espectador. Así que, na cálida noite de verán que xa envolve os seus pasos, o camiñante abandona o cineclub pensando que quizais sexa o único que descubriu a François Truffaut asistindo aos derradeiros momentos do espectáculo protagonizado por Truman Burbank. Esta incerta descuberta non é nada, non ten importancia ningunha, pero o camiñante sabe que encerra en si a maxia da arte, esa luz tenue que aflora nun sorriso.


As vítimas de Angrois esixen que se coñeza a verdade "caia quen caia" - Nós Televisión\nNo quinto aniversario da traxedia, a Plataforma de Vítimas do Alvia 04155 volve tomar as rúas de Compostela na procura de "dignidade, memoria e xustiza"\nA Plataforma de Vítimas do Alvia 04155 mobilízase, un ano máis, na praza do Obradoiro, logo dunha manifestación que partiu da Estación de Tren de Santiago de Compostela e tivo unha primeira parada fronte ao Parlamento galego. Na marcha participaron varios centos de persoas.\nAs vítimas acusan ao Goberno de “obstaculizar” a investigación\nAs e os familiares e amigos das persoas falecidas no accidente de 2013 esixen “dignidade, memoria e xustiza” e confían en que a Comisión de Investigación aberta no Congreso dos Deputados verta algo de luz sobre unha cuestión que aínda non está esclarecida. Dende a Plataforma lamentan os “intereses ocultos” por desvelar as entrañas deste caso.\nAs @victimastrende esixen que se coñeza a verdade “caia quen caia”. 5 anos despois continúan reclamando "dignidade, memoria e xustiza" pic.twitter.com/tv3v6FEVbq\n— Nós Televisión (@NosTelevision) July 24, 2018\nDurante estes anos, a colaboración non caracterizou a actuación de Moncloa, acusada polas vítimas de “obstaculizar” a investigación: “O Goberno resistiuse a que se coñecese a verdade; non axudou a investigar”, apunta Víctor Taibo, representante da Plataforma. Asemade, insta á nova executiva de Pedro Sánchez a desvelar as causas do descarrilamento “caia quen caia”.\nA seguridade, unha eiva non resolta\nCinco anos despois daquel tráxico suceso en Angrois, a curva da Grandeira conta agora cunhas medidas de seguridade que terían evitado o accidente de estaren activas naquel intre. Porén, o sistema europeo de xestión do tráfico ferroviario —ERTMS—, que impide que os trens superen a velocidade máxima permitida nun tramo concreto, aínda non está operativo.\nPor outra banda, nas últimas datas estanse a pór sobre a mesa cuestións que, até o de agora, ficaban á marxe das pescudas. O documental Frankenstein 04155,presentado hai tres anos, filmouse co obxectivo de dar pulo á procura da “verdade”. Asemade, unhas semanas atrás deuse a coñecer un audio censurado do maquinista daquel tren no que lembraba que el xa avisara “que isto [o accidente] podía pasar”.\nArtigo anterior[Documental] FRANKENSTEIN 04155\nSeguinte artigoO 90% das e dos traballadores do Hostal dos RRCC secunda a folga desta semana


Diabetes > Derrota a diabetes!\nPor que hai unha fame constante de diabetes?\nUnha sensación constante de fame debería ser alarmante - Os médicos chamaron o primeiro signo de diabetes, unha persoa tamén debe ser protexida por sede constante, boca seca, debilidade, micción excesiva e frecuente e un sabor de metal na boca. ...\nDisminución do azucre no sangue nun neno: causas de hipoglucemia\nCausas da hipoglucemia en recentemente nados Non te preocupes que o recentemente nado está en risco debido a un baixo azucre no sangue. Moitos provedores de asistencia sanitaria estarán dispoñibles para asegurarse de que a saúde do seu fillo estea a salvo. ...\nComo baixar o colesterol coa menopausa nas mulleres?\nPor que as mulleres con pos-menopausa deben deixar o tratamento para baixar o seu colesterol. ...\nSíndrome de azucre de madrugada tipo 2\nO fenómeno da madrugada en diabéticos A diabetes mellitus é a endocrinopatía máis común entre a poboación mundial. O fenómeno da madrugada é un aumento da glicosa no sangue pola mañá, normalmente de 4 a 6, pero ás veces dura ata as 9 da mañá. ...\nLipomatosis pancreática - que é\nLipomatosis pancreática A lipomatosis é un proceso patolóxico durante o cal existe unha violación da formación e crecemento das células de graxa. ...\nDiabetes 1 ladrón ou xuízo\n"A diabetes mellitus non é unha sentenza, senón un modo de vida". En total, hai máis de 400 millóns de pacientes con diabetes no mundo. No noso país hai máis de 4 millóns de persoas. E ao longo de 20 anos, a OMS proxecta que estes números se duplicarán. ...\nSobre tipos, complicacións e tratamento de quistes do páncreas\nQuiste no páncreas: prognóstico e por que é perigoso? O quiste do páncreas é unha cavidade no parénquima do órgano interno, que está limitado polas paredes do tecido conectivo. ...\nDiabetes insipidus: causas, síntomas e dietas\nQue é a diabetes insipidus? A diabetes insipidus (diabetes insipidus, síndrome da diabetes insipidus) é un trastorno na secreción ou produción de hormona antidiurética caracterizada pola poliuria (micción) e polidipsia (sede intensa). ...\nA aparición de espasmo no páncreas: síntomas e métodos de tratamento\nComo aliviar o espasmo pancreático e as cólicas pancreáticas? O páncreas é a segunda glándula máis grande do corpo humano. Está situado na parte superior do abdome, é dicir, directamente detrás do estómago. ...\nPreparativos para a prevención da diabetes A diabetes mellitus é unha enfermidade crónica que está asociada á falta de produción de insulina ou insensibilidade dos tecidos periféricos á acción da hormona. ...\nComo distinguir a glicemia dun ataque de pánico e que facer se está "cuberto"\nCans de servizo para diabéticos "Os cans de servizo especialmente adestrados, como Daisy, sonan a alarma, apenas detectan unha caída de azucre no sangue. Se dependes da insulina, un amigo fiel pode salvarche a vida. ...\n¿Podo comer guisantes verdes en conserva para a diabetes? Para que serven as leguminosas? Os beneficios dos pratos en conserva Pratos coa adición de chícharos verdes Outras normas de cociña Para o tratamento das articulacións, os nosos lectores usaron con éxito DiabeNot. ...\nSe o azucre no sangue coincide cos indicadores 5, 6, que se debe facer?\nSe o azucre no sangue cumpre 5,6, que se debe facer? A diabetes mellitus é unha enfermidade moi desagradable, cargada por moitas complicacións e que require un seguimento constante. ...\nOs cálculos biliares de colesterol: que significa e como tratalo?\nOs cálculos biliares do colesterol As pedras do colesterol - o tipo máis común de cálculos biliares - ou consisten só no colesterol ou é o principal compoñente dos cálculos. ...\nAxuda co diario de comida\nUn diario de nutrición e unidades de pan: que, por que e por que, di o endocrinólogo Na recepción, as preguntas "Cres que as unidades de pan? Mostra o teu diario de comida. ...\nDiabetes e todo sobre iso\nDiabetes mellitus nun neno. Como recoñecer cando soar a alarma e outras preguntas similares. ...\n¿Necesito desistir de azucre e como facelo?\n2. Enfermidades cardiovasculares Aínda que poida sorprenderche, ademais da diabetes, a inxestión de azucre está intimamente ligada ás enfermidades cardíacas. ...\nA patoxénese, signos e tratamento da diabetes esteroide\nDiabetes esteroides, síntomas e tratamento. Causas do desenvolvemento, síntomas e tácticas de tratamento da diabetes esteroide Na diabetes mellitus, o corpo ten unha falta absoluta ou relativa de insulina. ...\nAlcohol na aterosclerose\nAlcohol e aterosclerose. É certo que o alcol limpa os vasos sanguíneos? ...\nAs funcións do fígado e do páncreas\nO papel do fígado e do páncreas na dixestión O fígado é a glándula máis grande do corpo humano, nun adulto a súa masa alcanza os 1,5 kg. O fígado é adxacente ao diafragma e está situado no hipocondrio dereito. ...


O programa Cultura na rúa de Foz inclúe tres espectáculos para nenos - GALICIAXA\nO programa Cultura na rúa de Foz inclúe tres espectáculos para nenos\nO programa Cultura na rúa, organizado polo Concello de Foz, inclúe tres actos dirixidos ao público infantil para esta fin de semana na vila focense.\nA Delegación de Cultura do Concello de Foz está a seguir co programa Cultura na rúa esta fin de semana de comezo de outono, dedicada aos máis pequenos. As actividades son gratuítas, en colaboración coa Consellería de Cultura, da Xunta de Galicia, dentro do programa Cultura no Camiño.\nO sábado, día 26, na Praza do Concello ás 18:00 horas O Capitán Garfo ofrecerá o concerto didáctico Cociñando música.\nE o domingo 27 haberá dúas actividades no polideportivo do Campo da Cabana: ás 18:00 horas estará o mago Dani García co show Don Gelati e ás 19:00 horas a compañía Muu representará o espectáculo de circo e clown titulado Crunch!


Reclamamos desbloquear as adopcións en Etiopía e Burundi ante a "frustración" das familias - PSdeG-PSOE\nReclamamos desbloquear as adopcións en Etiopía e Burundi ante a "frustración" das familias\nInicio Actualidade Reclamamos desbloquear as adopcións en Etiopía e Burundi ante a “frustración” das familias\n29.03.2017 Mercedes Cernadas adopción, adopcións, Burundi, Etiopía, Noela Blanco 0\nA portavoz de política social do grupo socialista, Noela Blanco, preguntoulle hoxe ao goberno galego polos pasos dados para desbloquear a paralización dos expedientes das familias galegas que levan anos pendentes dunha adopción en Burundi e Etiopía, e que viron truncado o proceso polo peche da ONG Addis Galicia, Entidade Colaboradora de Adopción Internacional (ECAI). A socialista reclama que o goberno galego teña informadas “ao minuto” ás familias e que “intensifique a coordinación co Ministerio” para rematar coa “frustración” dos afectados.\nBlanco lembra que a Consellería de Política Social notificou recentemente ás familias adoptantes o peche da ECAI, explicando que Addis Galicia non pode cumprir co plan de viabilidade económica presentado ante a Dirección Xeral, “pero non aclara que pasará cos procesos de adopción que levan en marcha, en moitos casos, cinco anos”. Tampouco “cos das familias que, ademais, xa teñen por exemplo asignado un neno en Etiopía, e pagan 215 euros ao mes ao orfanato para a súa manutención”. Por todo isto, pediu información sobre “en que situación se atopan agora mesmo os trámites” con “información veraz e que se axuste á realidade”.\nA Xunta, “co pé cambiado”\nA socialista destaca que en 2016 foron aceptadas oito novas asignacións, e preguntou se a Xunta realizaba “controis para coñecer a solvencia” da organización, “que xogou coa ilusión de moitas persoas”, ou “estivo mirando para outro lado”. Blanco trasladou a sensación de que os controis non existiron por parte do goberno galego, a quen toda esta situación colleulle “co pé cambiado”.\nUnha mostra da falta de control da Xunta é que a día de hoxe o portal web autonómico para adopcións segue incluíndo a organización Addis Galicia como entidade acreditada, polo que Blanco esixiu que modifiquen o portal e informen da paralización dos procesos.\nPor último, a socialista reclamou información sobre o protocolo público da Xunta para atender ás familias afectadas e respectar a resolución das súas solicitudes, e pediu aclaracións sobre a orde de adhesión na que serían atendidas.\nArtigo anterior\tMaría Pierres lamenta que en materia de igualdade "uns poñamos disposición mentres outros se empeñan en tirar todo abaixo" Artigo seguinte\tVeto da TVG nas causas xudiciais que afectan ao presidente do Consello Consultivo


Ribeira festexará o Samaín – O Barbanza\nRibeira festexará o Samaín\nOutubro 30, 2019 A.R.\nO espazo de usos múltiples municipal situado fronte ao mercado de Ribeira será escenario esta fin de semana da celebración do Samaín. Organizada polo Concello e a Asociación Alfaia, a cita conta cunha programación de balde que arrancará ás 18.00 horas do venres, 1 de novembro, co acto inaugural, momento que marcará o inicio das actividades destinadas, especialmente, aos cativos.\nAsí, a exposición de cabazas terá lugar o venres 1, en horario de 18.00 a 21.00 horas, ademais do sábado 2 e o domingo 3, de 12.00 a 21.00 horas. Na xornada do sábado 2, desde as 16.00 a 20.00 horas, tamén haberá obradoiros de maquillaxe; mentres que o domingo 3, en horario de 17.00 a 20.00 horas, será a quenda do baile de disfraces con premios segundo criterios de orixinalidade, composición ou creatividade, entre outros.


Título: Profundidade de campo\nAutora: Yolanda Castaño\nXV Premio de Poesía Espiral Maior\nCoido que se pensamos en poesía galega é inevitable sinalar a figura de Yolanda Castaño como unha das poetas con maior repercusión tanto dentro como fora do noso sistema literario. Poeta rebelde e dun talento excepcional publicou, entre outros moitos, Profundidade de Campo (Espiral Maior, 2007), libro polémico que hoxe comentarei e polo que recibiu o XV Premio de Poesía Espiral Maior.\nEste poemario é un libro curioso e que sorprendeume gratamente. O texto trata moitísimos temas, mais fai fincapé no concepto de beleza como tema central. De feito, considero tamén evidente, e que non precisa un comentario extenso, que o título do poemario é unha clara referencia ó concepto da fotografía.\nLoxicamente a beleza non é un tema novo na literatura, mais o enfoque é realmente interesante. A beleza aparece aquí como algo perigoso para a propia persoa que a posúe. O eu poético laméntase de que a súa beleza limite as súas posibilidades de ser por si mesmo, propondo continuamente o feito de se o seu interese como creador ou persoa radica só nas proporcións do seu corpo.\nA miña beleza que manipulo,\nque non outorga perdón,\na que me agacha.\n(Fragmento en Núcleo Central)\nContraín un compromiso\nco lunar que me delata.\nVinganza de estirpes lúas,\npreamar de filibusteiros.\n¿Usar unha 36 e facer literatura?\n(Fragmento de Perdón)\nTema polémico o deste libro e que segundo puiden consultar noutros comentarios, afectou a visión do libro para moitos lectores e críticos. Persoalmente creo que no contido destes poemas hai moitísimas ideas moitísimo máis fortes como para limitalo a un tratado de poemas dende unha perspectiva egoísta. Temas como a posición da muller, a subxectividade, o valor do produto artístico, aquilo que hai detrás de calquera fachada, o concepto de poeta e a introdución de elementos e imaxes doutras tradicións literarias fai deste libro algo moito máis complexo do que moitos lectores indican.\nHai en Profundidade de Campo unha enorme crítica social e ó mundo artístico. As estruturas que o dominan son culpables da necesidade de configurar uns patróns sobre os que a valoración do traballo dos artistas reside moitas veces en trazos externos que non responden a motivos literarios. Precisamente por iso creo que a de Yolanda Castaño foi unha aposta valente e que merece unha lectura pausada por parte do lector.\nBaldo Ramos: "Neste momento da miña vida poesía e plástica están moi unidas."\nElena Barrio: "La poesía es la forma más económica, cómoda e intensa de escritura."\nReseña : Federico García Lorca, Poeta en Nueva York\nCarlos Negro: "Gústame a poesía contaminada polo día a día das cousas, non perfecta, que corra o risco de ser efémera, aínda que no fondo aspire...\nNoelia Gómez: "O poema é como unha parte do corpo e ao mesmo tempo é o alimento que o nutre"\nRecensión: Fran Alonso, Street Poems


UUAA pide que a Xunta investigue "o mal que ameaza a colleita da castaña na provincia de Ourense"\nInicio/Última hora/UUAA pide que a Xunta investigue “o mal que ameaza a colleita da castaña na provincia de Ourense”\nCastiñeiros afectados polo mal en Viana do Bolo./ Foto cedida.\nPreocupación entre os produtores de castaña ourensá por unha doenza que está a afectar aos castiñeiros. “Dende hai algunhas semanas os castiñeiros de Viana do Bolo, A Gudiña e A Mezquita e Vilariño de Conso locen dunha cor marrón que está a provocar a perda das castañas. Problema similar ao detectado en Valdeorras, onde os produtores ollan con fonda preocupación a unha campaña que ameaza con saldarse cuns resultados catastróficos”, segundo o sindicato Unións Agrarias.\n“En ausencia de certezas sobre a causa detrás do mal estado dos castiñeiros, xeralizado en todas as zonas produtoras da montaña ourensá, Unións Agrarias pídelle á Xunta que dea un paso adiante e impulse sen demora unha análise que permita obter un diagnóstico claro do problema e activar posibles tratamentos”, asegura o sindicato.\nNesta liña dende Unións Agrarias instase á Xunta de Galicia a actuar canto antes ante a incerta situación que enfrontan os produtores de castaña da provincia de Ourense. A organización agraria apela “ao sentido da responsabilidade da administración autonómica e solicita o desprazamento inmediato de técnicos que analicen a situación sobre o terreo e propoñan posibles solucións ao mal que ameaza con botar a perder máis do 70% da colleita”.\nA produción de castañas é unha actividade fundamental para a economía da montaña ourensá “pois os ingresos que xera repercuten directamente noutros sectores e son vitais para a dinamización socioeconómica desas zonas”, lembra UUAA.\na gudiña A Mezquita castiñeiros doenza mal Viana do Bolo vilariño de conso


SUSANA SEIVANE EN O PEDROUZO - O PINO NAS "EXPERIENCIAS NO CAMIÑO FRANCÉS" - Art Music Agency\nSUSANA SEIVANE EN O PEDROUZO - O PINO NAS "EXPERIENCIAS NO CAMIÑO FRANCÉS"\nO Centro sociocultural Luís Seoane de O Pedrouzo - O Pino, acollerá un concerto da artista galega Susana Seivane o día 31 de outubro ás 20:00 horas.\nTras oito anos de silencio discográfico Susana Seivane presenta o seu quinto álbum.\nFA (Fiz e Antón) é unha profunda introspección no eido da maternidade, os convencionalismos, a familia e a plenitude persoal. Con temáticas universais como o amor superlativo, o medo, a inseguridade ou a felicidade absoluta, Seivane constrúe unha paisaxe sonora sen esquecer as súas raíces dotándoa de novos matices froito da súa madurez como compositora e instrumentista. Sen perde-la súa esencia definitoria,\nSusana explora novos ritmos imprimindo modernidade na tradición e erixíndose como unha das máis virtuosas gaiteiras de tódolos tempos. 'FA' é o disco máis persoal ata agora de Susana Seivane.\nA entrada será́ de balde con reserva previa, a partir do luns 19 de outubro, no teléfono 981511065 (De 10:00h a 14:00h de luns a venres) ou no correo cultura@opino.gal\nEste concerto pertence ao programa cultural “Experiencias no camiño francés”promovido pola Mancomunidade de Municipios Galegos do Camiño Francés e cumprirá coas medidas hixiénico sanitarias.\nAs prazas son limitadas e iranse cubrindo por rigorosa orde de inscrición ata un máximo de 4 prazas por reserva. As persoas que fagan reserva de máis dunha entrada declaran responsablemente ser convivintes.\nO día do concerto, as persoas con reserva deberanse presentar como mínimo 15 minutos antes do concerto. No caso de non facelo, esas prazas quedarán a disposición de público sen reserva por orde de chegada.\nExperiencias No Camiño Francés, O Pedrouzo - O Pino


Ciencia | Sae da Cuncha 2015-2016\nEsta entrada foi publicada en Ciencia o 14 Novembro 2015 por EDLG IES CSA.\nDía da Ciencia en Galego: videoconferencia\nCon motivo da celebración do VI Día da Ciencia en Galego,o mércores 4 de novembro, o alumnado da materia de Anatomía Aplicada e de Ciclo de Laboratorio, asistiu a unha videoconferencia no salón de actos do centro organizada pola Coordinadora Galega de ENDL.\nRelator: Xurxo Mariño Alfonso, biólogo e Doutor en Ciencias Biolóxicas pola Universidade de Santiago de Compostela (1998), profesor do Departamento de Medicina da Universidade da Coruña.\n«Todo o que somos cada un de nós, o que percibimos, o noso “eu”, as emocións cotiás, todo iso é unha construción elaborada por unha máquina que levamos dentro do cranio: o encéfalo. Aí dentro temos miles de millóns de células, as neuronas, que utilizan a electricidade para comunicarse entre elas e, dese xeito, crear a mente e a realidade. Como funciona esa máquina da mente? A onde vai o “eu” cando durmimos? Poden construírse máquinas artificiais que teñan mente?»\nAdemais de seguir a videoconferencia, tivemos a posibilidade de interaccionar a través de twitter co hashtag #cienciaengalego.\nComentarios de alumnado de Anatomía Aplicada de 1º de bacharelato\n«Na miña opinión a videoconferencia trataba un tema interesante, que era o funcionamento do cerebro, os soños e a información relacionada con iso.A pesar de que se trataba un tema do meu gusto, non me convenceron de todo as súas explicacións. Foi moi tedioso e paréceme que lle faltaba un pouco de enerxía e dinámica, ademais, as preguntas que contestou non me pareceron para nada as máis interesantes das propostas.\n«Pareceume entretida e interesante pero moi curta para o tema a tratar.»\n«Esta conferencia pareceume moi interesante e entretida, xa que, o profesor da universidade da Coruña deixaba claro que a nosa mente era como un universo.\n«Dende o meu punto de vista a conferencia trataba un tema interesante do cal non temos moita información xa que, como dicía, cada persoa é un mundo e todos somos diferentes. Pero penso que non a fixo todo o interesante que podía ser, non foi moi amena. Tamén me pareceu que o método das preguntas vía twitter non funcionou moi ben. Con isto non me refiro ao conferenciante, senón aos alumnos que participamos, pois pareceume moi mal que por twittear tonterías, que dende o meu punto de vista chegaban a ser maleducadas, se deixase de contestar preguntas que seguramente foran moi interesantes.\n«De todas formas non me desgustou.»\n«A charla foi entretida ao principio e ao final. Todo o do medio, na miña opinión, foi aburrido. O tema do que trataba era interesante, pero tería estado moito mellor con curiosidades sobre o tema; ou se falase dalgunha teoría, como o que teorizan sobre o sonambulismo e cousas así.\n«A verdade é que me pareceu bastante interesante, había cousas que nin sequera me imaxinei, como cando dixo que mentres durmimos non temos consciencia, xa que eu pensaba que o noso cerebro seguia traballando igual, por iso tiñamos soños. Tamén cando comentou o número de conexións, neuronas, etc ou que as neuronas ían morrendo cada segundo.\n«Creo que foi un pouco curta, que debería ter durado máis tempo e dito algo máis.»\n«A charla pareceume amena (comparada con outras) e serviume para aprender cousas que non coñecía ou non tiña claras sobre o sistema nervioso(neuronas), aínda que, na miña opinión, centrouse bastante no aspecto da relación que hai entre a lingua e o pensamento. Polo demais paréceme que estivo ben.»\n«A conferencia foi un pouco tediosa ao principio e o profesor explicou cousas moi en xeral sen profundizar en nada.\n«A parte das preguntas foi interesante porque explicou sucesos q nos pasan a todos e algúns que non teñen explicación.\n«A charla pareceume un tanto pesada e pouco interesante pois, a maioría das cousas que dixo xa se intuían ou eran irrelevantes. Houbo preguntas moi interesantes pero o limitouse a contestar as menos atractivas, polo menos dende o meu punto de vista. Por outra banda, o tema da conferencia non incitou o meu entusiasmo en ningún intre. Penso que outro tema de exposición sería máis ameno e levadeiro. En conclusión, a charla non me gustou, tamén é certo que aprendín cousas que non sabía (como o número de neuronas coas que contamos no encéfalo ou a cantidade de células nerviosas que perdemos cada segundo). Creo que destas exposicións se aprende moito, mágoa non tratar doutro asunto.»\nEsta entrada foi publicada en Ciencia o 13 Novembro 2015 por EDLG IES CSA.


Espazos Sonoros. Concerto-presentación do libro Xan Tilve, Gaiteiro de Campañó\nActualizado 21/10/2015 00:00\nO día 28 de outubro, ás 20 h, no Sexto Edificio terá lugar a xornada de clausura do ciclo de concertos “Espazos sonoros” que estará centrada na figura do gaiteiro de Campañó, Xan Tilve.\nA xornada enmárcase na celebración do Día das Letras Galegas dedicado este ano a Xosé Filgueira Valverde. Filgueira, que fora director do Museo de Pontevedra, foi sempre moi consciente do valor etnomusicolóxico dos seus fondos e, a comezos dos anos corenta, ordena e publica o Cancioneiro Musical de Galicia, compilado por Casto Sampedro. No Cancioneiro son moitos os músicos mencionados, mais é destacado o papel que se lles outorga aos vellos gaiteiros do sur de Pontevedra, entre eles Xan de Campañó, activo aínda naquela altura, unha figura emblemática na zona por ser o gaiteiro das marchas de procesión do Corpus.\nCos medios técnicos do estudio de Radio Pontevedra, Filgueira decide levar adiante unha gravación documental insólita e de gran valor etnomusicolóxico: a marcha do Corpus tocada polo gaiteiro de Campañó e comentada ao vivo en discos de acetato en dúas copias: unha para o arquivo da radio, ata agora perdida, e outra para o arquivo do Museo de Pontevedra que, felizmente, aínda se conserva. Dous anos despois morría o gaiteiro de Campañó.\nEn 1999, Ramón Pinheiro, actual director de a Central Folque, realiza un inventario dos rexistros fonográficos do Museo e promove a dixitalización do acetato de Filgueira e o gaiteiro de Campañó, seriamente estragado polo paso do tempo. Froito daquel traballo, a Central Folque vén de editar un libro disco no que leva a cabo o estudo sobre a figura do gaiteiro e a contribución de Filgueira á súa documentación sonora.\nCoa presentación deste traballo ponse fin a unha edición máis do festival Espazos Sonoros no que se contará coa presenza de Xavier Groba, gran coñecedor dos fondos musicais da Colección Casto Sampedro e do papel que tivo a figura de Filgueira na súa divulgación. Pola súa banda, o gaiteiro Óscar Ibáñez será o encargado de recuperar os sons das antigas gravacións para devolvelas á contemporaneidade, interpretadas coa gaita orixinal de Xan Tilve, acompañada da formación típica no seu tempo, o tambor e o bombo.\nVer información completa sobre o ciclo en:


A proposta do PSOE sobre as primarias "axuda a percorrer xuntos o camiño da transparencia e da participación" - PSdeG-PSOE\nInicio Actualidade A proposta do PSOE sobre as primarias "axuda a percorrer xuntos o camiño da transparencia e da participación"\n25.04.2013 32641281A Pachi Vázquez 0\nO secretario xeral do PSdeG-PSOE, Pachi Vázquez, dixo que a proposta da dirección do PSOE sobre as primarias “axuda a percorrer xuntos o camiño da transparencia e da participación da militancia” tamén en Galicia. O líder socialista anunciou que o próximo secretario/a xeral do PSdeG será escollido pola militancia antes do Congreso Federal.\nPachi Vázquez trasladou hoxe o seu “orgullo como socialista galego e español” logo de que a dirección demostrara que “percibe a sensibilidade da xente e facilita un camiño para percorrer entre todos”. Dixo que Galicia “vai ser a primeira” federación que faga unha consulta á militancia atendendo á “excepcionalidade” de ser a única que tiña convocado un Congreso antes do Congreso Federal.\nSinalou que “a consulta galega nos facilita a todos percorrer un camiño que vai percorrer o partido en España” a partir do acordo coa dirección federal e as conclusións do Comité Nacional Galego que mañá aprobará o regulamento e as datas para celebrar a consulta ás bases.\nO responsable socialista desbotou que a proposta de primarias sexa “a ocorrencia dunha persoa” lembrando que foi aprobada polo 95 por cento do Comité Nacional Galego do PSdeG-PSOE, o máximo órgano de dirección entre congresos. Sinalou que “un dos grandes acertos de Rubalcaba é darlle forma a este sentimento” a favor da consulta ás bases.\nExplicou que o socialismo galego será “o primeiro en explorar unha vía que nos beneficiará a todos e todas” escollendo ao seu secretario ou secretaria xeral “cunha votación en urna e secreta de cada militante”. Dixo que só quedan “flecos” para que a dirección nacional avale a fórmula galega que “algunha xente vía con reticencia –nunca por parte de Rubalcaba nin da dirección- por unha cuestión de oportunidade”.\nO líder dos socialistas galegos anunciou que o acordo está pendente “dunha conversa coa dirección de Madrid”, pero dixo que o paso dado hoxe “simplifica para todos un gran acordo que vamos acadar”. Dixo que “o apoio e simpatía que estamos acadando en Madrid cara á nosa proposta nos obriga a todos a sentarnos e buscar fórmulas que dean solvencia e garantías”.\nVázquez salientou o apoio da dirección socialista para buscar un acordo dado que “non era fácil combinar estatutos, consulta e modelos, pero ben está o que ben acaba, e eu creo que isto vai acabar ben”. Anticipou que “espero que no Comité Nacional Galego de mañá nos sintamos todos orgullosos e aportemos o noso grao de area para que o socialismo galego sexa o primeiro en explorar unha vía que nos beneficiará a todos”.\nArtigo anterior\tO PP rachou o consenso sobre a reforma da CRTVG porque "lles interesa a manipulación informativa" Artigo seguinte\tSanchez Presedo ponente da directiva hipotecaria que contribuirá a reactivar a economía e evitará que se volva producir unha crise derivada dos riscos creados pola irresponsabilidade no mercado hipotecario\nPachi Vázquez esixe o rescate de NovaGalicia Banco igual que se fixo con Bankia\nPachi Vázquez felicita á Vicevaledora do pobo pola súa coherencia ao renunciar ao cargo e pide o cese fulminante do Valedor


As centrais sindicais advírtenlle ás auxiliares: "Haberá folga nas empresas que non apliquen os acordos" - CIG: Confederación Intersindical Galega\n28 Xaneiro 2022 17:23\nAs federacións de industria de CIG, UGT, CCOO e MAS compareceron este martes en rolda de prensa informar que van realizar un seguimento intensivo das auxiliares de Navantia que non están aplicándolle aos seus traballadores e traballadoras as condicións recollidas no convenio colectivo do metal da Coruña e advertirlles que, de non cumprir os acordos, "a próxima notificación que terán por parte dos sindicatos será a dunha convocatoria de folga".\nO secretario comarcal da CIG-Industria de Ferrol, Vicente Vidal, explicou que as centrais sindicais mantiveron o pasado 21 de marzo unha xuntanza coas empresas urxíndoas a regularizar na nómina deste mes a aplicación dos acordos que veñen de ser incorporados ao convenio provincial. "Porén, detectamos que hai empresas que aínda non están cumprindo, ben porque non actualizaron os salarios polas táboas dos acordos, ben porque aplican outro convenio colectivo distinto, polo que lle remitimos unha carta esixíndolle que corrixan de inmediato esta situación e con carácter retroactivo", explicou.\nEficacia normativa dos acordos\nNesta circunstancia denunciou que se atopan os traballadores e traballadoras de empresas como Galictio, Bilfinger, Amarradores de Ferrol ou Kaefer que están prestando servizos dentro dos estaleiros de Navantia. "Se na próxima nómina continúan sen aplican os acordos a seguinte notificación que recibirán da parte social será a convocatoria dunha folga, que teñan claro que non imos consentir ningún incumprimento. Os acordos están dentro do convenio e teñen a mesma eficacia normativa que este", lembrou Vicente Vidal.\nA este respecto, avanzou que dende o comité de Navantia tamén se vai esixir na próxima xuntanza da Comisión da Industria Auxiliar que se cumpran cos acordos e se aplique o convenio do metal da Coruña a todo o persoal das subcontratas que está dentro dos estaleiros. Neste senso, engadiu que dende a CIG "reivindicaremos a todas as auxiliares que apliquen o convenio de sidero, incluso no caso das oficinas técnicas e das enxeñerías".\nVidal denunciou que ademais de non respectar os dereitos salariais do persoal, incumprir os acordos supón unha competencia desleal para aquelas compañías que si pagan polas táboas. "E precisamente un dos obxectivos de incorporar os acordos no convenio foi evitar esa competencia desleal entre empresas a conta de tirar os salarios dos traballadores/as. Por iso tamén apelamos á responsabilidade de Navantia, que debe ser a primeira en vixiar que se respecten os dereitos do persoal das súas contratas".


Péntatlon moderno - Wikipedia, a enciclopedia libre\nProba de carreira en péntatlon moderno.\nO péntatlon moderno é unha disciplina deportiva olímpica, instaurada polo Barón Pierre de Coubertin, creador das Olimpíadas Modernas, nos Xogos Olímpicos de 1912.\nO péntatlon moderno está baseado nas peripecias dun oficial do exército francés, e consta de 5 probas, que deben realizarse nun só día: tiro con pistola, esgrima, natación 200 metros libres, equitación de obstáculos e carreira a campo-travesa. Cada un dos catro primeiros eventos asigna unha puntación ao deportista segundo o seu rendemento.\nNo primeiro evento, tiro con pistola, os competidores disparan 20 tiros cunha pistola de aire comprimido sobre un branco de 155 mm de diámetro, a unha distancia de 10 metros.\nNo segundo evento, esgrima, os competidores enfróntanse nun combate de esgrima con espada, dunha duración de 1 minuto a tocado único. O branco válido nos combates de espada é todo o corpo; isto mantén a veracidade histórica da orixe do moderno péntatlon.\nO terceiro evento, quizais o máis esgotador, é a natación de 200 metros estilo libre, onde non importa o lugar de chegada, senón o tempo empregado na proba.\nO cuarto evento é a competición de equitación, modalidade de obstáculos, onde os competidores deben percorrer unha cancha de 12 obstáculos cun cabalo previamente sorteado ao azar. A cancha debe obrigatoriamente ter un obstáculo dobre e un triplo.\nAo final destes catro eventos os deportistas son ordenados pola puntuación obtida. Así, para iniciar a carreira, o deportista coa maior puntación parte primeiro, e os seguintes parten con 1 segundo de diferenza por cada 4 puntos. Este sistema de saída chámase starting list.\nO gañador da proba é aquel pentatleta que logra cruzar en primeiro lugar a meta da proba de campo-travesa.\nWikimedia Commons ten máis contidos multimedia na categoría: Péntatlon moderno\nTraído desde «https://gl.wikipedia.org/w/index.php?title=Péntatlon_moderno&oldid=4531099»\nA última edición desta páxina foi o 24 de outubro de 2017 ás 16:14.


Decembro 2019 - Concello de Barbadás\nPresentación programa de Nadal de Barbadás\nComo novidades a comunicación con Papá Noël e Reis Magos a traves de videochamada de WhatsApp e a Casa da Mocidade\nPlan de Acción para o Clima e a Enerxía Sostible do Concello de Barbadás\nAUDITORIO DA CASA DA CULTURA MANUEL MARÍA DE BARBADÁS\nO Venres 27 de Decembro ás 19h., actuación do grupo ODAIKO co espectáculo “Invención”, dentro das actuacións da REAOU (Rede de Auditorios Provincial de Ourense)\nOdaiko fai un repaso das grandes invencións do ser humano ao longo da historia. En «Invención», a imaxinación e a creatividade son pezas fundamentais para a creación de novos obxectos e búsqueda de solucións ás que o ser humano se ten que enfrontar no día día. Pasando por moitas invencións dende as máis sinxelas ata as que resultaron ser froito da industrialización, a introdución do plástico, etc. sempre chegamos á conclusión de que o futuro é reflexo do pasado e, por tanto, a conexión e o equilibrio entre o tradicional e o moderno está sempre moi presente.\nComo en todos os espectáculos de odaiko, o inxenio e a conexión co público son as pezas clave máis características.\nMúsica e humor para todos os públicos.\nOrganiza: Concellaría de Cultura de Barbadás e REAOU (Rede de Auditorios Provincial de Ourense)\n26/12/2019 Cultura, EventosCasacultura\nO xoves 26 de Decembro, ás 19h., actuación do Grupo SEN CONTRASTES da Escola de Música Municipal de Barbadás, no Auditorio Manuel María de Barbadás.\n“Sen Contrastes” é unha formación composta por violinistas, guitarristas e violonchelo pertencentes á Escola de Música Municipal de Barbadás. Está dirixido polo mestre de guitarra José Antonio Blanco e a mestre de violín Sabela Hughes.\nO seu repertorio céntrase principalmente en adaptacións, non só de pezas clásicas, senón tamén de temas de rock, pop, folk, modernas, bandas sonoras, etc….\nMúsica para todos os públicos.\n23/12/2019 Cultura, EventosCasacultura\nacta definitiva contratación 4 auxiliares S.A.F\nACTA DEFINITIVA AUXILIAR AXUDA NO FOGAR\n18/12/2019 Emprego públicoEducacion\nEste Venres 20 de Decembro ás 19h. actuación de PRODUCCIÓNS EXCÉNTRICAS co espectáculo “Cartoóns”, dentro do Programa de Nadal do Concello de Barbadás\nDous tipos abandonados nas marxes. O que se chama vulgarmente náufragos, robinsons. Persoas que perderon pé e teñen que aprender a facelo todo de novo, dende a cunca na que beber até o smoking que necesitan para acudir a unha gala. Poden estar na marxe do primeiro mundo, e seren seres que se ven obrigados a exiliarse da guerra da sua patria, para instalarse nas comfortables valados que lles poñemos na porta da UE ou dos USA. Perderon todo e teñen que inventalo todo de novo.\nTodo isto parece un drama, mais non é. Se o contase un xornalista de investigación, sería sen dúvida, motivo para o pranto. Mais os que penetran e esculcan neses mundos son dous clowns. A ollada inocente dos pallasos fannos ver as cousas diferentes aos medios de comunicación, e cando o candor do clown se atopa coa inocencia da infancia (a primeira, a auténtica) entre as duas crean mundos que antes non existian. As crianzas ven o mundo como non o voltarán a velo e os adultos que os acompañen poderán descubrir algo novo tamén. Os clowns, que teñen algo de dibuxo animado (cartoons) no seu modo paródico e eficaz de comportarse, viven rodeados de cartóns, nun mundo de cartón, esa materia valiosísima que, inexplicablemente, nós tiramos ao lixo diariamente.\nO cartón serviralles para construir casas, revisteiro, rolo de papel hixiénico, bandeixas, edredons, motos, parasol de praia, skis, ponchos, avions … en definitiva, todo o que o común da xente vai adquirir a unha coñecida multinacional sueca.\n16/12/2019 Cultura, EventosCasacultura\nPROCEDEMENTO ABERTO SIMPLIFICADO PARA A DOTACIÓN DE MOBILIARIO NA CASA DA MOCIDADE\n13/12/2019 Perfil do contratanteadminconcello\nAlumnado do colexio O Ruxidoiro coñecen cómo funciona o Concello de Barbadás\nA CONSTRUCCIÓN DO INSTITUTO E A HABILITACIÓN DE UN APARCADOIRO XUNTO AO COLEXIO SON AS PRINCIPAIS PREOCUPACIÓNS DO ALUMNADO QUE PARTICIPOU EN UN PLENO INFANTIL EN BARBADÁS\nEscolares do colexio O Ruxidoiro coñeceron hoxe os departamentos que compoñen as dependencias da casa do concello\nEstudantes de 6º de Primaria do colexio Ruxidoiro participaron hoxe nunha xornada didáctica na que coñeceron os diferentes departamentos do Concello de Barbadás e simularon un pleno ordinario.\nUn grupo de alumnos/as foron elixidos concelleiros entre os/as seus/súas compañeiros/as para representar ás dúas aulas de 6º de primaria.\nOs escolares debateron dúas propostas no pleno simulado: moción para negociar coa Xunta e impulsar a construcción de un instituto e outra moción para construir un aparcadoiro no CEIP O Ruxidoiro.\nO alcalde, Xosé Carlos Valcárcel, explicou que no Plan de Urbanismo de Barbadás “xa hai un lugar reservado para o instituto, pero a crise económica de hai 10 anos ralentizou a actividade urbanística e ralentizou o desenrolo desta área de reparto”.\nA proposta para impulsar a construcción de un instituto contou coa unanimidade dos/as concelleiros electos.\nA segunda das propostas que se debateu foi a construcción de un aparcadoiro para dar servizo ao persoal e usuarios/as do colexio O Ruxidoiro.\nOs/as alumnos fixeron esta proposta para mellorar a seguridade viaria na zona debido á densidade de vehículos e persoas en horas punta.\nDende o goberno, o alcalde respondeu que xa hai un operativo de seguridade coordinado pola policía local para restrinxir o tránsito só para buses e viandantes. Xosé Carlos Valcárcel aclarou que hai que promover a mobilidade sostible, desprazarse a pé segundo o Camiño Escolar e para aparcar hai unha ampla zona a carón do viaducto da A-52.\nA iniciativa do aparcadoiro foi aprobada co voto afirmativo de 10 concelleiros/as e en contra de 5 edís.\n11/12/2019 Educación/Formación, NovasVictoria Doforno\nACLARACIÓN LISTA PROVISIONAL S.A.F\nACLARACIÓN ACTA PROVISIONAL S.A.F\n10/12/2019 Emprego públicoEducacion\nlista provisional contratación S.A.F\n09/12/2019 Emprego públicoEducacion\nAUDITORIO MUNICIPAL DA CASA DA CULTURA MANUEL MARÍA DE BARBADÁS\nO próximo venres 13 de Decembro, ás 19h. actuación de MIRCROMINA TÍTERES co espectáculo “Vacacións no mar”, actuación da Rede de Auditorios Provincial de Ourense.\nEspectáculo de títeres de luva, no que conxúgase o tradicional estilo da cachiporra con renovacións para o público de hoxe en día.\nA Marina encantarialle viaxar polo mundo adiante. Un día, Moncho chega a porto no seu veleiro “Ovos con patacas” pero nun descoido o pirata Ollo Virollo toma prestada a nave e bótase ao mar. Tras 45 minutos de acción… ¿cumplirá Marina o seu soño de dar a volta ao planeta?\nEspectáculo para toda a familia, a partir dos 3 anos en adiante.\nOrganiza: Concellaría de Cultura de Barbadás e REAOU (Rede de Auditorios Provincial de Ourense.)\n09/12/2019 Cultura, EventosCasacultura


A alcaldesa, Elvira Lama, apela á responsabilidade dos adultos que os acompañen, en liña co comportamento cívico e responsable que está a manter a veciñanza durante o confinamento. Preme aquí para ver o Bando da Alcaldía.\nO Concello imprimirá e achegará apuntes e tarefas ao alumnado dos catro centros educativos de Xinzo\nElvira Lama tamén acordou co personal directivo a entrega de ordenadores dos centros a estudantes que carezan deles\nOs tractores desinfectan por terceira vez pobos e rúas de Xinzo: xa pulverizaron 100.000 litros de lixivia\nOs tractores dos agricultores percorrerán hoxe e mañá as rúas o os pobos de Xinzo para desinfectalas con lixivia. Será a terceira vez que o fagan desde que se declarou o Estado de Alarma. En cada pasada participan unha media de 12 tractores, que levan...\nO Concello adquire 10.000 prendas de protección para todo o persoal sanitario e de axuda a domicilio de Xinzo\nO Concello de Xinzo tomou a iniciativa para atallar a escaseza de material coa que está a traballar o persoal sanitario do Centro de Saúde e o PAC de Xinzo comprando 10.000 prendas de protección, que tamén garantirá e reforzará a seguridade das traballadoras do Servizo de Atención a Domicilio.\nO Concello de Xinzo, en colaboración co CEIP Rosalía de Castro está a repartir pantallas protectoras contra o coronavirus feitas con impresoras 3D no centro educativo. Do proceso de producción ocúpanse os propios profesores. Ao dispor de unha soa impresora, o ritmo de...\nO Concello habilita un teléfono específico contra a violencia machista durante o confinamento\nA violencia machista non cesa durante o Estado de Alarma, nin entende de crises sanitarias e incluso se pode ver incrementada pola situación de confinamento na que nos atopamos. Por iso, o Concello de Xinzo pon en marcha un servizo de atención telefónica ás mulleres que...\nO Concello crea un servizo de atención psicolóxica para axudar á poboación a xestionar mellor as súas emocións polo coronavirus\nEstá atendido por persoal municipal especializado e conta co apoio e colaboración do Colexio Oficial de Psicoloxía de Galicia.


Últimos días para a compra de abonos para a Tempada de Música Clásica de Afundación | Noticias Vigo\nÚltimos días para a compra de abonos para a Tempada de Música Clásica de Afundación\nOs abonos supoñen un aforro do 20% e estarán dispoñibles na web Ataquilla.com ata o 1 de setembro\nAfundación, a Obra Social de ABANCA, continúa coa venda dos abonos para a súa nova Tempada de Música Clásica organizada en colaboración coa Sociedad Filarmónica de Vigo que se desenvolverá de setembro a decembro no Teatro Afundación de Vigo. Inclúe cinco concertos a cargo da Real Filharmonía de Galicia, a Orquesta Sinfónica de Galicia, a Orquestra de Cámara de San Petesburgo e cantantes líricas participantes no X Ciclo de Música de Barcia de Mera.\nOs abonos, que supoñen un aforro do 20 % con respecto ao prezo dos billetes individuais, estarán dispoñibles ata o 1 de setembro na web Ataquilla.com.\nAbrirá a programación a ópera nun acto Suor Angelica, de G. Puccini, interpretada pola soprano Beatriz Díaz, a mezzosoprano Belén Elvira e as solistas femininas de Vox Stelae. Este concerto, incluído no X Ciclo de Música de Barcia de Mera, será o 30 de setembro.\nA Orquesta Sinfónica de Galicia ofrecerá dous recitais, o primeiro o 9 de outubro con David Grimal como director e violinista, e o segundo o 20 de decembro, con Dima Slobodeniouk á dirección e ao piano.\nA programación complétase coa participación da Orquestra de Cámara de San Petesburgo, dirixida por Juri Gilbo, o 17 de outubro, e da Real Filharmonía de Galicia, baixo a batuta de Mijail Jurowski e o violín de Ellino D’ Melon, o 30 de outubro.


Redacción 05 ene. 2022 BNG A Coruña A Coruña Agra do Orzán Rúa Páramo Observatorio\nA Coruña, a 5 de xaneiro de 2022. Explica Jorquera na súa iniciativa que, dentro das obras de humanización realizadas no barrio da Agra do Orzán, o Concello acometeu a reforma da Rúa Páramo, coa renovación do firme da calzada e beirarrúas e coa renovación da rede de saneamento e augas pluviais.\nMais o problema é que o fixo de forma parcial e incompleta, deixando fóra das obras o treito da Rúa Páramo que desemboca no muro que separa esta vía dos terreos do Observatorio Meteorolóxico.\n“A falta de actuacións neste treito da Rúa Páramo”, subliña Jorquera, “no canto de a revitalizar e de a pór en valor, acentúa a súa estigmatización como unha rúa morta, por carecer de continuidade ao rematar no muro que a separa dos terreos do Observatorio”.\nAcha o voceiro nacionalista que esta é unha razón a maiores para continuar a demandar a cesión á cidade dos terreos do Observatorio “para a súa incorporación ao futuro Parque da Agra”, e para demandar tamén “a eliminación do muro que os separa do barrio”.\nAs obras de reforma nese tramo da rúa Páramo son moi urxentes por se tratar dun treito chan ao que se chega despois dunha acusada pendente e onde “en días de fortes chuvias a auga estáncase e mesmo sobe polas conducións dos edificios facendo que sexan frecuentes as obturacións provocadas polos restos que arrastra”.\nDe resto, o mal estado da rede de saneamento “fai que haxa presenza da ratas que mesmo teñen subido a algunha vivenda a través das conducións”, conclúe Jorquera.


Todos os “Días pasan cousas” | Radiofusion - A programación das Emisoras Municipais Galegas\nDunha hora e media de duración, “Días pasan cousas” está dirixida polo coreógrafo e director de escea onubense Guillermo Weickert, quen presenta unha colección de imaxes poderosas, de paisaxes construídas a partir de distintas linguaxes acrisoladas pola danza e o corpo. Unha invitación á contemplación, non para loitar contra o tempo senón para poñelo ao noso favor. A peza conta coa interpretación da bailarina cordobesa María Cabeza de Vaca e co arquitecto e actor sevillano José María Sánchez Rey, intérpretes deste espectáculo de danza contemporánea que nace a raíz da seguinte reflexión: avanzamos a toda velocidade cara a ningún sitio e consumimos a toda présa acontecementos que non modifican nada. Todo isto, condicionados pola necesidade de obter respostas inmediatas, insertados na engranaxe da tecnoloxía.\nDesta realidade parte o bailarín e coreógrafo Guillermo Weickert para plantexarse o sentido daqueles procesos que implican grandes porcións de tempo, esforzo, compromiso.., pero tamén para reflexionar sobre esas cousas inesperadas que non somos capaces de prever, que ocorren nun día calquera e que cambian para sempre a nosa esencia. Así pois, “Días pasan cousas” invita aos espectadores a reflexionar a través de preguntas como “¿Por qué nese momento sentimos como se a realidade golpeara a nosa cara?”, “¿É que vivimos unha realidade ficticia?”, “¿Pode un corpo físico proxectarse cara adiante no seu tempo?”.


Aumentan as visitas á Domus do Mitreo, con máis de 3.000 en agosto\nDesde a súa apertura en maio como museo universitario, de pago e con horario ampliado, recibiu a case 8.000 persoas\nLugo / La Voz 04/09/2018 05:00 h\nMáis de 3.000 persoas visitaron o Museo Universitario A Domus do Mitreo no mes de agosto, o que supón un incremento da afluencia de máis do 35% con respecto ao mesmo período do ano 2017. O balance de visitas deuno a coñecer onte a USC, que se encarga en exclusiva desde maio da Domus do Mitreo. De feito, desde a apertura do centro como museo universitario, van case 8.000 visitas contabilizadas.\nA USC cualifica de «afluencia récord» a rexistrada en agosto, 3.175 persoas, fronte ás 2.320 que se achegaran en agosto do ano pasado. O centro mitraico lugués, ademais de ser xestionado pola Universidade, estreou outros cambios en maio, como a ampliación do horario de apertura e a implantación de taxas de entrada.\nDe feito, na actualidade está aberto de martes a sábado, de 11.00 a 14.00 e de 17.00 a 20.00 horas, e os domingos de 11.00 a 14.00 horas. No verán, as visitas en quenda de tarde amplíanse ata as 21.00 horas. Tamén permanecerá aberto durante as festas do San Froilán e o 1 de novembro.\nAs estatísticas de visitantes da Domus do Mitreo revelan tamén unha salientable presenza de público estranxeiro, un colectivo que no mes de agosto superou as 300 persoas, arredor do 10% do público rexistrado.\nDos visitantes foráneos contabilizados neste período, 237 procedían de países europeos, 66 do continente americano e 4 doutros lugares.\nRespecto da procedencia dos 2.868 visitantes nacionais de agosto, 271 eran da cidade de Lugo, 67 doutros puntos da provincia, 292 doutros lugares de Galicia, e 2.238 doutras comunidades autónomas.\nUSC Universidad San Froilán Santiago ciudad


A Deputación licita a redacción dos proxectos para humanizar un tramo do Camiño Inglés entre Miño e Paderne e renovar a avenida de Santa Cristina, en Oleiros\nvias-e-obras 14 de Setembro de 2021\nEn Miño construirase unha senda de 1,3 quilómetros para conectar a Ponte do Porco e A Ponte do Lambre cun itinerario seguro para peóns\nO outro proxecto formulará a remodelación da DP-5804 no acceso á praia de Santa Cristina, en Oleiros, atendendo ás necesidades actuais da poboación\nA redacción de ambos proxectos conta cun presuposto total de 39.126 euros\nFOTO (ARQUIVO). Visita do presidente da Deputación e os alcaldes de Miño e Paderne á zona onde se prevé a actuación no Camiño Inglés entre a Ponte do Porco e Ponte do Lambre\nA Deputación da Coruña licita por importe total de 39.126 euros a redacción de dous proxectos para acondicionar as estradas DP-4804 e DP-5804 ao seu paso polos municipios de Miño e Oleiros. Ambos estudos pretenden renovar e remodelar as plataformas destas estradas para garantir unha maior seguridade peonil e viaria en tramos moi transitados pola veciñanza, así como por visitantes e peregrinos.\nO proxecto da DP-4804 de Ponte do Porco á Ponte do Lambre, entre os concellos de Miño e Paderne, realízase co obxectivo de ampliar esta vía, na que coexisten vehículos e peregrinos, xa que forma parte do itinerario do Camiño Inglés a Santiago.\nTal como comprometera o presidente da Deputación, Valentín González Formoso, durante a súa visita á zona o pasado mes de febreiro, o departamento de Vías e Obras licita a redacción dun proxecto destinado a anchear un tramo de 1,3 quilómetros desta estrada, que conta na actualidade cunha anchura inferior aos catro metros e habilitar unha zona segura para a circulación peonil, da que non dispón actualmente, a pesar de formar parte deste itinerario xacobeo que percorren cada ano miles de peregrinos. O espazo no que se actuará abrangue desde o comezo da estrada ata onde o Camiño de Santiago se desvía cruzando unha ponte sobre o Río Lambre.\nA redacción do proxecto estará coordinada xunto coa Xunta de Galicia, dada a súa incidencia directa nesta ruta xacobea. A acción tamén proxecta a creación dunha pasarela peonil no tramo que discorre baixo un paso superior da vía de ferrocarril Betanzos-Ferrol. Trátase dun proxecto tecnicamente complexo pois require a colaboración de varias administracións.\nA Deputación destina un presuposto de 24.693 euros á redacción do proxecto, en fase de licitación ata o 28 de setembro.\nReurbanización da avenida Santa Cristina, en Oleiros\nPor outra banda, a Deputación licita tamén un proxecto para a reurbanización da avenida principal de Santa Cristina (DP-5804), en Oleiros.\nNa actualidade, este tramo dispón de dous carrís separados por unha mediana axardinada, zonas de aparcamento e beirarrúas en ambas as dúas marxes. A actuación a analizar no estudo basearase na remodelación de espazos atentendo ás necesidades actuais da veciñanza e incluirán novos pavimentos, beirarrúas e alumeado.\nO contrato inclúe a realización dun levantamento topográfico da vía un estudo xeotécnico e unha análise do volume de tráfico diario que soporta a vía, ademais de solicitar propostas para que a afección ao tráfico sexa o menor posible durante a execución das obras.\nA Deputación dedica un presuposto de 14.433 euros á redacción do proxecto, en fase de licitación ata o 28 de setembro.


noviembre 2016 | MASA CRÍTICA PONTEVEDRA\n66 Masa crítica\nArranca o programa Ao INSTIenBICI\nUnha cidade ten que ter 0 mortos e iso ímolo a def...\nmiércoles, 23 de noviembre de 2016 0 comentarios\nEste xoves 24 de novembro é o derradeiro do mes, así que tódolos que vos querades sumar a dar unha volta en bici ou patíns polas calzadas da cidade, xa sabedes, ás 20 horas quedamos na praza da Peregrina para dar un paseo nos nosos vehículos.\nUsa a bici tódolos días, celébrao unha vez ó mes!!!\nmartes, 22 de noviembre de 2016 0 comentarios\n1ª Xornada no Sánchez Cantón.\nPresentación do programa formativo Ao INSTIenBici.\nA asociación Pedaladas acaba de empezar o proxecto piloto do programa formativo Ao INSTIenBici. O programa empezou a impartirse no IES Sanchez Cantón e esta programado tamén no IES Frei Martín Sarmiento.\nUn grupo de 25 rapaces por instituto vai recibir unha formación moi necesaria de uso da bicicleta dunha forma segura.\nOs obxectivos do curso. De maior a menor importancia.\nQue se pretende do curso:\n-Mellorar o coñecemento das normas de tráfico dos alumnos. Mellor convivencia.\nO obxectivo fundamental é que os rapaces aprendan a normativa e a forma correcta de desprazarse usando unha bicicleta. Consideramos que aínda que non se convertan en usuarios de bicicleta este curso facilitarlles unha formación básica das normas e condutas seguras nos seus desprazamentos pola rúa.\n-Fomentar a mobilidade sostible a pé e coa bicicleta.\nO curso explica as distintas formas de facer os desprazamentos e busca fomentar a mobilidade saudábel e sustentable fronte a mobilidade nos vehículos a motor.\n-Dotar aos alumnos de habilidades e confianza para fomentar o uso da bicicleta.\nUnha das dificultades para fomentar o uso da bicicleta e a falta de confianza nas habilidades propias. Este curso axuda a mellorar as habilidades e fomenta a confianza nas propias posibilidades de desprazarse cunha bicicleta.\n-Facilitarlles unha ferramenta de mobilidade e autonomía persoal.\nOs rapaces nesta idade son dependentes nos seus desprazamentos. Este curso intenta facilitarlles unha ferramenta que lles de máis autonomía e que non sexan tan dependentes dos seus país ou familiares para facer desprazamentos de entre 2 e 7km.\nXornadas do curso.\nO curso esta divido en catro bloques dependentes polo que é preciso completar as catro xornadas de forma consecutiva para ter a acreditación completa.\n- 1º Xornada. Presentación e clase teórica.\nConsta dunha charla impartida entre Pedaladas e a Policía Local onde se explica a normativa e a estratexias de desprazamentos seguros. Inclúe un exame de tipo teórico.\n- 2º Xornada. Competencias básicas no uso da bicicleta.\nA segunda xornada serve para mellorar equilibrio, coordinación, manexo e impártense unhas nocións de mecánica. O obxectivo é testar as habilidades dos alumnos no uso da bicicleta.\n- 3º Xornada. Competencias e estratexias seguras na calzada.\nA terceira xornada arranca cun exame practico nun circuíto pechado para comprobar se o alumno estra preparado para saír a rúa. Nas practicas impártense estratexias de circulación segura para ciclistas.\n- 4º Xornada. Experiencia na rúa con tráfico real.\nÉ unha saída a rúa acompañados da Policía Local onde se van a poñer en practica co tráfico real as competencias que se impartiron durante todo o curso. É de especial importancia o traballo en intersección e nas rotondas.\nMetodoloxía. O bikeability.\nA metodoloxía que usa o curso Ao INSTIenBICI ven do sistema ingles Bikeability que xa formou a dous millóns de nenos en Reino Unido. O sistema é case na súa totalidade práctico, a diferencia da formación habitual que se lle imparte aos nenos en España. En España temos experiencias similares en Vitoria, Zaragoza, Barcelona, Tarrasa... con gran éxito. Só na cidade de Zaragoza 1.400 rapaces recibiron este tipo de formación.\nEn España, este tipo de cursos son unha novidade da ultima década pero en Inglaterra levan 40 anos co programa, en Holanda a formación ciclista esta incorporada nas aulas e existen experiencias similares en Alemaña e Bélxica.\nO futuro do INSTIenBICI.\nNesta primeira edición o curso quedou limitado a dous centros e dous grupos xa que estamos nunha fase piloto. Se a experiencia é satisfactoria o ano que ben estenderase a máis grupos e centros xa que a demanda formativa é grande. O obxectivo a longo prazo é que a maioría dos rapaces dos institutos e colexios de Pontevedra reciban unha formación en seguridade viaria, que fagan as súas practicas cunha bicicleta e fomentar a mobilidade en bicicleta no grupo dos menores de idade.\nlunes, 21 de noviembre de 2016 0 comentarios\nUnha cidade ten que ter 0 mortos e iso ímolo a defender. Non máis bagoas.\nFoto do Faro de Vigo.\nAs cidades non poder ter mortos nin hospitalizados polo tráfico.\nAs cidades son os lugares onde viven as persoas e teñen que garantir a seguridade dos seus cidadans. Parece de sentido común esta afirmación pero non todo o mundo o ten claro. Desde a nosa experiencia a cidade de Pontevedra é unha illa no que a seguridade do tráfico se refire e no esforzo de garantir que a vida este por riba dos desexos de correr mais cos coches.\nNas reunións con tráfico, concellos, técnicos, Xunta a nosa primeira prioridade é crear unha infraestrutura segura para todo o mundo e logo facela atractiva para os ciclistas de 8 a 80 anos creando carril bici nos itinerarios complicados ou con alta densidade de tráfico. Polo tanto, o primeiro que pedimos e facer as rúas 30 e establecer medidas de calmado de tráfico, non somos moi orixinais, o que pedimos e que se fagan as infraestruturas como recomenda a DXT nos seus manuais pero, salvo en Pontevedra, é coma bater coa cabeza contra un muro.\nAs administracións dálles medo molestar a un sector moi numeroso da poboación que non atende a razóns. Non se quere cambiar a prioridade na inversión, da velocidade á seguridade, e así nos vai:\n2014 Pontevedra Vigo Ourense Lugo\nMortos 1* 5 1 0\nHospitalizados 8 42 25 21\n* O falecido, un peón, morreu a causas das feridas tempo despois do accidente no que o condutor ia baixo a influencia do alcohol e con exceso de velocidade.\nNon podemos poñer os datos de A Coruña e Santiago porque a ficha non esta completa xa que só comunican os falecidos non os hospitalizados.\nO reto que lle imos propoñer ao Concello de Pontevedra.\nCero falecidos e cero hospitalizados.\nO obxectivo de cara á galería para a DXT é 0 mortos e 0 hospitalizados que copia da Visión Cero que se ten en Suecia. Dicimos que é de cara a galería porque a DXT nin sequera conseguiu aprobar o novo regulamento de circulación que facía propias moitas das medidas de calmado de tráfico de Pontevedra, e contaba co apoio das organizacións civís e do parlamento. Só facía falta a firma do presidente do goberno pero a anterior directora da DXT María Seguí fracasou no seu cometido. Nesta tesitura perdeuse a tendencia de redución de falecidos e o obxectivo de 0 falecidos volveuse unha utopía.\nNós ímoslle propor ao Concello de Pontevedra que recolla o guante da Visión Cero, que sexa valente e intente chegar aos 0 falecidos e 0 feridos hospitalizados na cidade. É un reto, pero un reto asumible atendendo a que no 2014 tivemos só 8 hospitalizados, un reto ao que lle queremos poñer data, o 2020, para o cal o Concello debería aumentar esforzos no calmado de tráfico, na educación viaria e en eliminar puntos negros na seguridade para peóns e ciclistas.\nAínda que o risco 0 non existe si se pode traballar coa premisa de chegar ao dano moi grave 0. A visión Cero é o modelo a seguir.\nMes de Xaneiro, campaña contra a Violencia Viaria.\nNos nosos plans, esta facer do mes de Xaneiro de 2017 o mes contra a Violencia Viaria e lanzar o reto aos Pontevedreses de que conseguir 0 falecidos e 0 hospitalizados é un obxectivo alcanzable para o 2020.\nXa somos a cidade dos nenos que van ao cole dunha forma autónoma, xa somos a primeira cidade do estado en ser zoa 30, xa temos uns bos datos de falecidos pero queremos ir máis algo, queremos ser unha cidade que ten a Visión Cero como unha meta.\nPor iso, estamos a traballar nun calendario de accións, denuncias, educación viaria e homenaxes as vítimas do tráfico. Pero o esforzo dunha pequena asociación non é suficiente para conseguir este reto, precisamos a axuda da Administración e a implicación de toda a cidadanía no que se chama o pacto social contra os accidentes de tráfico.\nCalquera pode ser vítima ou culpable nun sinistro de tráfico, o importante é poñer todo o preciso da nosa parte en minimizar os riscos e así a Visión Cero estará ao alcance da man.


Vieiros: Galiza Hoxe - Parte do arquivo Pacheco ponse a disposición da cidadanía\nNa casa das artes de Vigo\nParte do arquivo Pacheco ponse a disposición da cidadanía\nArredor de catro mil fotografías poderanse ver en seis computadores habilitados seis horas ao día no museo da cidade.\nRedacción - 11:00 22/07/2009\nTags: arquivo Pacheco Casa das Artes dixital exposición Vigo\nA Casa das Artes de Vigo acolle unha parte dos fondos dixitalizadas do arquivo Pacheco. As persoas que o desexen poden consultar unhas catro mil fotografías dixitalizadas, que amosan retratos, actividades ou edificios da cidade no pasado.\nPorén, o acceso será limitado. Só se poderán ver en seis computadores que estarán dispoñíbeis de luns a venres de 10 a 13 horas e de 18 a 21. En todo caso, o tenente de alcalde de Vigo, Santiago Domínguez, e o concelleiro de Cultura, Xesús López, valoraron que, por primeira vez, a poboación poida acceder a unha parte destes fondos, integrados por máis de 150 mil fotos, das que un terzo xa se dixitalizaron.\nDomínguez explicou que o arquivo fora "pechado polo PP" e que, coa súa reapertura, cúmprese "unha vella demanda da cidade". Tamén confirmou que se seguirán a recuperar os fondos, co fin último de abrir un Museo da Fotografía.\nSegundo explicou o coordinador da recuperación do arquivo, Víctor Vaqueiro, os obxectivos da exposición son o goce dos visitantes e contribuír a recuperar a historia colectiva. O Concello de Vigo pedirá a colaboración da cidadanía para que axude a identificar os lugares e protagonistas das fotografías, os seus nomes ou o momento en que foron retratados, entre outros datos.\nTamén se está a estudar a posibilidade de facilitarlles copias ás persoas que queiran conservar imaxes coas que teñan algún interese persoal ou familiar, e a de vender reproducións do arquivo Pacheco en xeral, de propiedade municipal.\nO Arquivo Pacheco en Internet\nO arquivo fotográfico "Pacheco" en Internet\nMercado do Progreso, arredor de 1911 / Arquivo Pacheco


Enchufe de batería, conector de adaptador, enchufe rápido - NBC\nExposición do produto\nEsta serie de produtos cumpre coa estricta certificación UL, CUL, que pode usarse de forma segura na comunicación loxística. Ferramentas motorizadas, sistemas SAI Vehículos eléctricos. equipos médicos, etc. AC / DC de ampla industria e da maior parte do mundo.\nCombinación de conector de alimentación PA350\nCombinación de conector de alimentación PA180\nCombinación de conector de alimentación PA120\nCombinación de conector de alimentación PA75\nCombinación de conector de alimentación PA45\nNBC Electronic Technologic Co., Ltd. (NBC) ten a súa sede en Dongguan City, China, con oficinas en Shanghai, Dongguan (Nancheng), Hong Kong e Estados Unidos. A coñecida marca da compañía, ANEN, é un símbolo de seguridade, fiabilidade e eficiencia enerxética do produto. NBC é un dos principais fabricantes de hardware electroacústico e conectores de alimentación. Establecemos relacións de socios a longo prazo con moitas marcas mundiais de primeiro nivel. A nosa fábrica pasou as certificacións ISO9001, ISO14001, IATF16949.\nSobre o desenvolvemento da tecnoloxía de filtros de conectores de alimentación\nCo desenvolvemento da tecnoloxía de filtrado de conectores de enerxía, a tecnoloxía de filtrado é altamente eficaz na supresión de interferencias electromagnéticas, especialmente para o sinal EMI de alimentación de conmutación, que pode desempeñar un bo papel na condución de interferencias e na radiación de interferencia. Differenti ...\nO conector de enerxía de compra non pode ser completado por unha persoa, hai moitas ligazóns, moitos profesionais poden participar, alguén que comprenda verdadeiramente a potencia da calidade do conector, o conector que pode facer o soporte ou a caída de cada compoñente. , algunhas persoas sosteñen o prezo do conn ...\nDeslizante de plástico de alta calidade do provedor de China


Tertulia do IEM: "A alimentación e os seus problemas"co doutor Fernando Ferrón\nEstá en: Inicio Tertulias Calendario Tertulia do IEM: "A alimentación e os seus problemas"co doutor Fernando Ferrón\nMartes, 29 Maio 2012 09:13\n-Este venres, 1 de xuño, TERTULIA do IEM co doutor FERNANDO FERRÓN VIDÁN especialista en endocrinoloxía.\nO noso convidado será presentado polo membro da Xunta de Goberno do IEM Xosé Ramón García Martínez.\nFernando Ferrón Vidán, Licenciado en Medicina e Ciruxía pola USC, especializouse en Medicina Interna no Hospital Xeral de Vigo e doutorouse co traballo "Niveles de leptina durante la realimentación de pacientes anoréxicas, su correlación con la cantidad de grasa corporal y el BMI y su influencia en la aparición del ciclo menstrual".\nSocio fundador da Sociedade de Nutrición e dietética de Galicia e da Sociedade Galega de Medicina Interna. Foi responsable de Nutrición e Dietética do Hospital de Conxo e puxo en marcha a Unidade de trastornos alimentarios deste mesmo Hospital.\nFundador, organizador e coordinador da unidade de trastornos alimentarios do Hospital Policlínico La Rosaleda de Santiago de Compostela, única unidade multidisciplinar privada que funciona actualmente en Galicia.\nen publicado traballos sobre endocrinoloxía en diversas revistas internacionais así como participado con relatorios en gran número de congresos.


O Concello e La Caixa asinaron un convenio de colaboración para o Arde Lucus | Concello de Lugo\nO Concello e La Caixa asinaron un convenio de colaboración para o Arde Lucus\nA Concelleira de Benestar Social, Igualdade e Xuventude, Carmen Basadre, e o Director de Área de Negocio de Lugo de Caixabank S.A (La Caixa), José Manuel Caamaño Lago, asinaron esta mañá un convenio de colaboración para a realización de espectáculos no Arde Lucus.\nCarmen Basadre explicou que “con este convenio nos apoian economicamente por primeira vez o que nos vai permitir ter unha mellor capacidade para o mantemento de espectáculos”. Ademais salientou que non lle cabía ningunha dúbida da colaboración desta entidade que ten un gran compromiso con esta cidade para a difusión do patrimonio e da cultura da cidade.\nPola súa parte, Caamaño Lago, referiuse a que “este é un compromiso coa sociedade lucense para dar a coñecer a nosa cultura e o patrimonio” tamén explicou que “queremos reafirmar este compromiso de colaborar coa festa do Arde Lucus e que este sexa o comezo de moitas máis veces”.\nDesta maneira, La Caixa, apoia económicamente o Arde Lucus coa cantidade de 12.000 euros e, ademais, instalará unha carpa nun dos laterais do Concello para que os pais e nais poidan atender as necesidade dos bebés nunha zona de descanso e con cambiadores de pañais.\nA Concelleira de Benestar Social, Igualdade e Xuventude, tamén informou que hai dispoñible varios exemplares do programa do Arde Lucus en braille. Poderan atoparse no posto que o Concello vai poñer no Macellum, na Casa do Concello, na Deputación de Lugo, na Delegación da ONCE en Lugo, e nas oficinas de Turismo da cidade.


Descubre os mellores contidos de Amazon Prime Video para decembro - BlogR\nDescubre os mellores contidos de Amazon Prime Video para decembro\nAmazon Prime Video despide o ano ao grande con deportistas, influencers, fantasía, humor, ciencia-ficción e mesmo repostería. Queres saber máis?\n‘Celebrity Bake Off’\nBúscase o mellor pasteleiro de España. Non perdas o concurso de repostería presentado por Paula Vázquez e Brays Efe no que caras moi coñecidas como Velencoso, Chenoa, Iturralde, Paula Gonu ou Soraya competirán para ser o/a gañador/a.\nO xoves 16 de decembro arrinca ”Celebrity Bake Off España’ en Amazon Prime Video.\n‘Sainz: vivir para competir’\nCarlos Sainz cumpriu 59 anos e a súa historia é un exemplo de perseveranza. É bicampión do mundo de rallyes e gañou tres veces o Dakar. Mentres os rivais da súa xeración xa colgaron o casco, el segue ao máximo nivel. Vivimos xunto a el o seu ano máis trepidante, que ademais supuxo a estrea do seu fillo, Carlos como piloto de Ferrari.\nEsta ‘docuserie’ debulla a carreira dunha lenda presente na alta competición dende hai máis de 30 anos. Estrea o xoves 2 de decembro en Amazon Prime Video.\nChega a Amazon Prime Video a serie documental sobre a vida de Chiara Ferragni e Fedez. A empresaria dixital e icona da moda e o seu marido acumulan case 40 millóns de seguidores en Instagram. Pero non mostran nas redes sociais todo o que ocorre nas súas vidas. ‘The Ferragnez’ é unha historia dividida en oito episodios que desvela o que hai detrás de escena dunha das parellas máis seguidas nas redes sociais.\nDescubre o lado máis persoal desta nova familia que comparte momentos de intimidade sen filtros, empezando pola terapia de parella. Estrea de ‘The Ferragnez’ o xoves 9 de decembro en Amazon Prime Video.\n‘El pueblo’ T3\nO xoves 2 de decembro recibimos novos veciños no pequeno pobo de Peñafría. Coñeceremos unha odontóloga e un chef dispostos a vivir o seu particular ano sabático rural; unha parella de mozos buscando unha vida eco-saudable; e o novo amor de María. Raúl Peña, Ana Arias, Elena Gallardo, Roque Ruiz, Laura Gómez-Lacueva e Richard Collins-Moore incorpóranse ao elenco desta comedia repleta de personaxes variados.\nA mellor receita para botar unhas boas risas é a terceira tempada de ‘El pueblo’. Non a perdas en Amazon Prime Video.\n‘Voyagers (Instintos Ocultos)’\nUn grupo de 30 persoas entra nunha espiral de tolemia durante unha longa viaxe espacial de colonización. O obxectivo da súa misión é salvar o futuro da humanidade atopando vida noutros lugares do universo pero, ao mesmo tempo, inxectóuselles unha estraña droga que saca a relucir os seus peores instintos.\nDescubre esta aventura de ciencia ficción e suspense en Amazon Prime Video. Estrea o mércores 1 de decembro.\nXa descubriches o universo de segredos, alianzas e loitas de poder que cobran vida en ”La rueda del tiempo”? Nun lugar enchido de maxia habita un grupo de mulleres que dominan a capacidade de contactar co Poder Único. Entre elas atópase Moiraine Damodred, a ‘canalizadora’, que rescatará cinco mozas dunha aldea atacada polas forzas escuras.\nProtagonizada por Rosamund Pike, a serie xa está dispoñible en Amazon Prime Video.\nCal é o teu contido favorito? Lembra que podes acceder a Amazon Prime Video directamente co mando a distancia do teu deco 4K.\nEtiquetas: Amazon Prime Video, Celebrity Bake Off, El Pueblo, La rueda del tiempo, mundo R, R Cable, Sainz: vivir para competir, televisión R, The Ferragnez, Voyagers (Instintos Ocultos)


A primeira peza en 3D – Impresión 3D\nImos crear a primeira peza en 3D a partir dun debuxo en 2D.\nPrepara o traballo\nAbre a túa conta en Onshape, no botón <<Create>>, crea un novo documento co nome Peza01.\nXa estamos listos para empezar a debuxar!\nDebuxa a peza\nCrea unha circunferencia centrándoa no eixe de coordenadas. Para non seguir debuxando coa ferramenta seleccionada pulsa a tecla ESCAPE.\nSe non che quedou centrada co eixe de coordenadas selecciona o botón <<Coincident>> , fai clic no centro da túa circunferencia e clic no centro do eixe de coordenadas. Verás como a circunferencia se move ao centro do plano.\nAgora temos que acotala ou establecer as súas dimensións: fai clic en <<Dimension>> e logo selecciona a circunferencia. Ponlle un diámetro de 50 mm. Se está todo correcto (a circunferencia centrada e acotada) a figura debe saír de cor negra.\nFai clic no botón <<Extrude>>.\nPara ver mellor a extrusión, seleccionamos a perspectiva trimétrica, fai clic no cubo que hai no lado dereito da pantalla e selecciona Trimetric.\nA continuación aparece unha frecha cara arriba. Se fas clic nela cambia cara abaixo, e se pinchas en Blind, aparecen outras opcións, a primeira Symetric, fai a extrusión simétrica nos dous sentidos.\nImos debuxar un segundo volume\nFai clic en <<Sketch>>, e selecciona a cara superior da túa peza 3D, aparece na columna da esquerda debaixo de Extrude 1, o novo Sketch 2.\nDebuxa unha circunferencia concéntrica coa anterior e de diámetro 20 mm (segue os pasos anteriormente indicados).\nFai clic ao botón de extruír, <<Extrude>> e dálle unha altura de 40 mm (Depth=40mm).\nXa temos a nosa primeira peza en 3D!\nSe queres editar a tua peza (no listado de Sketch e Extrude), botón dereito, <<Edit>>, onde tes máis opcións, coma renomealo, mostrar dimensións, copiar, borrar,…\nRealiza dúas pezas similares pero unha de base cadrada, e outra de base pentagonal.\nSerías capaz de facela oca ou cun burato no medio?\nUnha pista 😉


Nigrán implanta o aparcamento en espiga no centro urbano - VigoÉ\nNigrán implanta o aparcamento en espiga no centro urbano\nO estacionamento favorece a seguridade ao eliminar ángulos mortos e aporta un aforro de superficie dun 10% por praza\nA instalación de varandas nas rúas Rosalía de Castro (fronte o Concello), Manuel Alonso, paseo de Panxón e Praia América contou cun orzamento de 5.000 euros. «É algo moi básico que se pediu dende o grupo de traballo de ‘Un Nigrán para todos’ porque beneficia a nenos, anciáns e todas aquelas persoas con problemas de equilibrio ou que precisan sentirse seguras ante un desnivel ou escaleiras», explica o alcalde, Juan González.\nPor outra banda, o Concello apostou no centro polo pintado de aparcamentos en espiga ou en batería “marcha atrás”, o que supón unha mellora da seguridade ao eliminar ángulos mortos de visibilidade e saír no sentido da marcha. Ademáis, evita os accidentes leves que se producen máis frecuentemente ao sair marcha atrás e aforra un 10% de superficie por praza. Con este sistema, nunha única maniobra o vehículo emprega un ancho de praza menor ao estacionar marcha atrás, pois ten un radio de xiro e unha marxe de movemento maior. Por outra banda, o aparcamento en espiga tamén facilita a carga/descarga, á vez que reduce o número de atropelos, e reduce a velocidade de circulación.


Cacao en po e en crema, sabor irresistible | Revista - Part 3\nCacao en po e en crema, sabor irresistible\nGUÍA DE COMPRA | CACAO EN PO E CREMAS DE CACAO : En formato crema de cacao\nCada persoa consumiu no noso país 3,7 quilos de chocolate e derivados do cacao, un produto con gran sabor, pero aconsellado só en ocasións especiais\n[Páx. 1] Cacao en po e en crema, sabor irresistible\n[Páx. 2] En formato desengraxado\n[Páx. 3] En formato crema de cacao\n[Páx. 4] Análise nutricional\n[Páx. 5] Análise gastronómica\nFroitos secos embolsados, tradicións renovadas\nCortisona / Tabaco / Tai Chi / Os cans son útiles para tratar alerxias infantís / Os bicos non transmiten catarreiras / Planean o primeiro transplante de útero / Entrevista: Luis Pulpón\nO banco entregoulle billetes falsos a un matrimonio que viaxou a Rusia\nA salsa do verán\nPublicado na edición impresa de Abril 2018\nver a edición impresa de Abril 2018\nEn formato crema de cacao\nCremas de cacao: alimentos procesados\nAs cremas de cacao son unha das merendas preferidas entre os nenos e tamén entre os adultos. Nos establecementos de compra pódense atopar dous tipos:\nA orixinal ou crema dun só sabor.\nA que combina dous sabores, cacao e leite, e que ten tamén dúas cores.\nA composición de ambas é moi similar, salvo pola cantidade de cacao empregada na crema de leite. Así, os seus ingredientes principais son: leite, cacao, abelás, azucre, manteiga e soro lácteo. Distribúense da seguinte forma: unha media do 50 % é azucre, un 30 % é graxa e outro 20 % está repartido entre cacao, abelás e leite en po, soro lácteo ou, mesmo, lactosa.\nTodos estes ingredientes son moi calóricos. De feito, a crema de cacao non debe considerarse alimento, senón un produto alimenticio procesado. De modo que o seu consumo debe ser esporádico e hai que procurar escoller alternativas máis saudables, cunha mellor composición nutricional. Mesmo se poden elaborar versións caseiras con ingredientes de calidade.\nEn canto ao seu contido en aditivos, a maioría só engade lecitina, E-322. Nas versións lixeiras destas cremas e naquelas que se venden como “máis saudables”, pódense atopar edulcorantes en forma de polialcois, como maltitol E-965, E-476 ou polirricinoleato de poliglicerol, para dotar a crema dunha textura máis acuosa, ou substitutivos do azucre como xarope de agave e outros xaropes, respectivamente.\nO aspecto máis preocupante con respecto ás cremas de cacao é o seu alto contido calórico, xa que o seu principal ingrediente é o azucre e as graxas vexetais, moitas veces de palma.\nA cantidade de graxa engadida é grande porque, sen ela, non se podería obter a consistencia cremosa e untable da crema de cacao. En calquera caso, esta parte graxa pode ser máis saudable ou menos, dependendo da súa orixe. Aínda que o máis común é atopar aceite de palma na súa composición, é mellor que a graxa sexa manteiga de cacao, xa que é rica en ácido esteárico, unha graxa saturada que non prexudica a saúde cardiovascular.\nPor regra xeral, as cremas de cacao adoitan ter pouca cantidade de manteiga de cacao. No seu lugar, teñen ácidos graxos típicos da graxa de palma. Existen estudos que revelan a relación entre as graxas do aceite de palma e a metástase das células cancerosas. Aínda que cada vez son máis as marcas que evitan incluílo entre os ingredientes dos seus produtos, o certo é que aínda está moi presente, sobre todo en alimentos ultraprocesados e mesmo en produtos destinados á alimentación infantil.\nIr á páxina anterior: « En formato desengraxado\nIr á páxina seguinte Análise nutricional »\nAlerxias, un sistema inmunitario con defectos


Beiras e o “zapatazo electoral”\nO adianto electoral en Galicia é un runrún que case ninguén dúbida. No outono realizásense as vindeiras eleccións galegas que serán un desafío moi importante para o goberno de Mariano Rajoy. Todo comeza e termina en Galicia, no ciclo político da dereita española. Esta nova cita pode ser o inicio do final, dun novo ciclo do Partido Popular.\nPor Lois Pérez Leira | Vigo | 17/07/2012\nEn Galicia foi onde Manuel Fraga se refuxiou e inicio a reconquista de España, é posible que tamén en Galicia sexa o inicio dun camiño que acelere a perdida electoral do partido que na actualidade administra unha das crises máis profundas de España en case un século.\nO panorama político galego é moi complexo, por unha banda Núñez Feijoo e o seu partido saben que a crise económica vailles afectar directamente nas intencións de votos. O pouco ou moito que lle afecte pode facerlle perder a maioría electoral no parlamento. Doutra banda esta pode ser a oportunidade, para que un sector importante, os da “Boina”, lles pase factura por tanta incomprensión e falta de sensibilidade galeguista. Neste tema todas as olladas apuntan cara a Ourense onde parece que se sitúa a alternativa interna máis belicosa e resentida.\nNas fileiras do PSOE pouco cambiou, moitos debates internos por parcelas de poder, case nulo debate de ideas e o protagonismo maquiavélico de Abel Caballero.\nNas ringleiras do BNG o panorama é patético. Está saíndo da ruptura en dúas desta organización e un candidato a presidente que aínda non se instalou, segue sendo un descoñecido político, para a gran maioría da cidadanía.\nMentres este aburrido panorama político se desenvolve, unha nova forza emerxente está a piques de irromper, liderada por Xosé Manuel Beiras. A nova construción colectiva que se está parindo desde a bases, no marco desta situación política, pode converterse nun revulsivo electoral, que converta ao líder Irmandiño, no referente alternativo da sociedade galega, que aspira a un cambio de modelo de facer política.\nO seu estilo de político e a súa proxección social encaixan perfectamente coa demanda que está facendo un sector moi importante da sociedade que necesita construír unha opción electoral ilusionadora e de esquerdas. Existe unha necesidade obxectiva de chamar as cousas polo seu nome, sen pelos na lingua, no medio dunha clase política, cada vez máis aburrida e falta de ideas que ilusionen aos votantes. Creo que Xosé Manuel Beiras producirá un “zapatazo electoral” que fará posible a derrota do PP en Galicia e comezo dun novo ciclo político no estado español.